19:39 02 Февраля 2022\nРеспублика Олий ва ўрта махсус таълим вазири Абдуқодир Тошқулов Геология фанлари университетида олий таълим муассасалари (ОТМ) ректорларига бўлган кенгайтирилган йиғилишдан сўнг оммавий ахборот воситаларига берган интервьюсида Президентимизнинг 2021 йил 24 декабрдаги ПҚ-60 ва ПҚ-61 сон қарорларини тарихий ва революцион, деб таъкидлади.\nЧунки жаҳон тажрибасидан маълумки, ОТМларнинг мустақиллиги салоҳиятли, рақобатбардош кадрларни тайёрлашда энг асосий омил ҳисобланади. Бундан ташқари вазирлик томонидан “2022 йилда олий таълим муассасаларида кадрлар тизимида ўзгаришлар бўлади. Энди олий таълим соҳасида дарс беришга ҳақли бўлмаган "ўқитувчилар"дан воз кечиш вақти келди” деган талаб ҳам бежиз айтилмади.\nДавлатимиз рахбари томонидан белгиланган вазифалардан келиб чиқиб бугунги кунда ОТМларда энг биринчи навбатда таълим сифатига эътибор қаратиш кечиктириб бўлмас вазифа сифатида қарашимиз керак. Шундан келиб чиқиб, Наманган муҳандислик–қурилиш институтида хам кенг кўламли ишлар амалга оширилмоқда. Жумладан, саноатни ахборотлаштириш факультетида тажрибали професор-ўқитувчилар билан хамжиҳатликда, таълим сифатини янги босқичга олиб чиқиш бўйича режа тузиб олинди. Сифатли таълим бериш орқали жамиятга рақобатбардош, касбий компененцияли кадрларни тайёрлаш долзар аҳамият касб этмоқда.\nМактаб таълимини ривожлантириш бўйича Президентимиз видеоселекторида “Бир нарсани яхши тушуниш керак. Ҳозирги шароит, муҳит ва имконият 30-40 йил олдинги даврдан умуман бошқача. Шунинг учун ўқитиш методикаси ҳам, дарслик ҳам, педагогларнинг ёндашуви ҳам замонга мос равишда тубдан ўзгариши керак”, деган фикрлари бежис эмас. Бу фикрлар олий таълим тизимига хам тегишлидир.\nБугунги кунда олий таълим муассасалари профессор-ўқитувчилари таълим сифатини таъминлаш учун янгича методика, ўқув материаллар, дарс ишланмаларни тубдан қайта кўриб чиқиб, такомиллаштириши шарт. ОТМларда дарс бераётган хар бир профессор-ўқитувчи янгича фикрлаши ва таълим сифатини ошириш йўлида туб бурилиш қилмаса, дарс беришга ҳақли эмас.\nНаманган муҳандислик-қурилиш институти саноатни ахборотлаштириш факультети декани.


Ростов-Донда қулаган учоқ қора қутисидан маълумот олинди\nРоссиянинг Ростов-Дон шаҳри аэропортида Дубайдан учиб келган йўловчи учоқ ҳалокатини ўрганаётган терговчилар аппарат бортидаги овоз ёзиб олувчи мосламаларнинг биридаги маълумотларни ўрганиб чиқди.\nБирлашган Араб Амирликларига қарашли FlyDubai ширкатининг йўловчи самолёти фожеаси сабабларини ўрганаётган терговчиларнинг билдиришича, учоқнинг қора қутиларидан биридаги маълумот зарар кўрмаган.\nРоссия давлатлараро авиация қўмитасининг директори Сергей Зайко 20 март куни қора қути учоқ ерга қулаб тушгунига қадар ишлаб тургани аниқланганини билдирди. 19 март куни қулаган учоқ бортидаги 62 кишининг ҳаммаси нобуд бўлди. Улар орасида Ўзбекистон фуқароси бўлгани ҳам аниқланди.\nРоссия Фавқулодда вазиятлар вазирлиги эълон қилган рўйхатда унинг шахсини 47 яшар Ўзбекистон фуқароси Аллен Лариса Юрьевна дея эълон қилди. Ҳозирча Ўзбекистоннинг Россия ва Дубайдаги элчихоналари бу маълумотни изоҳлагани йўқ.\nАввалроқ қўмита самолётнинг маълумот ва овоз ёзиб олувчи мосламалари авария пайтида жиддий зарар кўрганини билдирган эди.\n19 март кунги ҳодисада самолёт Ростов-Дон аэропортига қўнаётган пайтда ерга қулаб, парчаланиб кетган.\n20 март куни терговчилар 55 йўловчи ва 7 экипаж аъзосининг барчаси самолёт қулаши биланоқ ҳалок бўлганини билдиришди.\nОчилган жиноий иш доирасида фожеага техник хато, об-ҳаво ёки пилот хатоси сабаб бўлгани тўғрисидаги тахминлар ўрганилмоқда.\nРасмийлар ҳалок бўлганлар шахсини уларнинг қариндошларидан олинган ДНК ёрдамида аниқлаш жараёнини бошлашган.\n20 март куни аэропорт таъмирлаш ишлари учун ёпилди. Қулаган самолёт аэропорт учиш-қўниш йўлагида катта воронка қолдирган. Расмийлар 21 март куни аэропорт қайта очилишини айтишмоқда.\nFlyDubai ширкатининг директори Ғоит ал-Ғоит 20 март куни аэропорт очилганидан кейин у ерга борадиган рейс қайта тикланишини эълон қилди.\nҒоит қулаган самолёт узоқ пайт аэропорт атрофида айланган бўлса-да, унда етарлича ёқилғи бўлганини билдирди. Директор фожеа содир бўлган пайтда аэропорт очиқ бўлганини айтиб, учувчиларнинг қўниш қарорини қўллашини қўшимча қилди.\nАммо DPA хабар агентлигига кўра, FlyDubai самолёти Ростов-Дон атрофида айланаётган пайтда Россиянинг “Аэрофлот” ширкати ҳамда “Чехия ҳаво йўллари”га тегишли икки учоқ – тахминан 250 км узоқроқдаги Краснодар аэпорортига жўнаб кетган.


Бош сахифа > Фаолият > Ижтимоий-иқтисодий манфаатлар ҳимояси > Қарс икки қўлдан\n06.04.2018. Сафимиздаги 12 та цех ташкилотларига бириккан салкам 400 нафар аъзонинг ижтимоий-иқтисодий, ҳуқуқий манфаатларини ҳимоя қилишда «Термиз халқаро аэропорти» ДУК раҳбарияти билан 2017 – 2021 йилларга мўлжаллаб қабул қилинган жамоа шартномаси қўл келмоқда. Касаба уюшма қўмитаси фаолиятини янада кенгайтиришда ижтимоий шериклик муносабатлари муҳим рол ўйнаётир.\nИш ҳақи, пенсионерларимиз ҳамда ёш фарзанди бор аёлларимизга тегишли нафақа пуллари белгиланган муддатда берилаяпти. Вақтинчалик меҳнатга лаёқатсизлик варақаларига тўланадиган нафақа, хизмат сафари харажатлари, биринчи маротаба никоҳдан ўтаётган ёшларга моддий ёрдам, оиласида фарзанд туғилганда белгилаб қўйилган бир марталик суюнчи пулларида ҳам узилишлар йўқ. Ҳалол ва виждонан меҳнат қилган ходимларни рағбатлантириш доимо диққат марказимизда.\nМуҳими, самарали меҳнат учун зарур бўлган шарт-шароитлар меъёрий ҳужжатлар орқали кафолатлаб қўйилган. Жумладан, ювиниш-кийиниш хоналари қайтадан реконструкция қилиниб, янги санитария-техника ускуналари билан таъминланди, дам олиш хоналари талаб даражасига келтирилди.\nЦех касаба уюшма гуруҳларимиз етакчиларининг спортни ривожлантириш борасидаги саъй-ҳаракатлари, айниқса, таҳсинга лойиқ. Мусобақа совриндорлари муносиб тақдирланмоқда. Ҳар бир байрамда соҳада ишлаб, нафақага чиққан нуронийлар, иш вақтида жароҳат олиб касб касаллигига чалинган сафдошларимиз, кам таъминланган оилалар ҳолидан хабар олиниб, беминнат ёрдам кўрсатиб келинмоқда.\nЖамоамизда туризмга эътибор тобора ортиб бормоқда. Ўтган йилда аъзоларимиздан 50 нафари қадимий ва навқирон Самарқандда, яна 50 нафари вилоятимиздаги улуғ алломалар Ал-Ҳаким ат-Термизий ҳамда Имом Исо ат-Термизий мажмуаларида бўлишди. Ишчиларнинг болаларини оромгоҳларда дам олдириш, ходимларга соғлигини тиклаш учун сиҳатгоҳларга йўлланмалар бериш, уларнинг олий ўқув юртларида тўлов шартномаси асосида ўқиётган фарзандларига кўмаклашиш алоҳида эътиборда. Дарвоқе, жамоамизда ишловчи 65 нафар хотин-қизга жамоа шартномаларида қатор имтиёзлар белгиланган бўлиб, хусусан, қарамоғида ёш болалари бор аёлларимизнинг иш вақти бир соатга қисқартирилган.\nТажриба шуни кўрсатмоқдаки, аъзоларни ижтимоий ҳимоялаш борасидаги самарали фаолият иш унумдорлиги ортишига хизмат қилмоқда.\n«Термиз халқаро аэропорти» ДУК касаба уюшма қўмитаси раиси


Илҳом Алиев: Озарбойжон Украинанинг ҳудудий яхлитлигини қўллаб-қувватлайди\nОзарбойжон президенти Илҳом Алиев Украинанинг ҳудудий яхлитлигини қўллаб-қувватлашини маълум қилди.\n«Биз худди бошқа давлатлар сингари Украинанинг ҳам ҳудудий яхлитлигини қўллаб-қувватлаймиз ва дарахт ортига бекинмасдан, буни очиқ эълон қиламиз. Ҳа, Россия билан яхши муносабатда эканимизни инкор этмаймиз. Халқаро ҳуқуқ тамойиллари ҳеч қандай ҳолатда сиёсий устунлик сабаб бузилмаслиги керак», дея Алиевнинг баёнотидан иқтибос келтиради «Интерфакс-Озарбойжон».\nАгентлик хабарига кўра, Алиев Украина ҳудудий яхлитлигини қўллаб-қувватлаш ҳақида Тоғли Қорабоғ атрофидаги можаро контекстида айтиб ўтган. Унинг фикрича, халқаро ҳамжамият Грузия ва Молдованинг ҳудудий яхлитлигини қўллаб-қувватлаган ҳолда, Озарбойжонга ҳам худди шундай муносабатда бўлмаган.\n23 апрел куни Украина президенти Володимир Зеленский Илҳом Алиев Украинани қўллаб-қувватлашини, Озарбойжон — Россия ва Украина ўртасидаги можарога нисбатан нейтрал позицияси Киев томонидан тўғри тушуниладиган «кам сонли давлатлардан бири экани»ни айтганди. «Биз нейтраллик мувозанатини тушунамиз, чунки уларда уруш чиқиши мумкин. Аммо биз кўпроқ нарса кутамиз ва узоқ вақт тушуна олмаймиз, чунки бу биз учун қийин бўлади», — деганди у.


Ризқ ҳақида кўнглингиз хотиржам бўлсин! | Azon.uz - Ахборот-таҳлилий портал\n22:05 03.12.2017 1278\nҲар бир банданинг ризқи Аллоҳ тарафидан белгилаб қўйилган. Инсон онаси қорнидалигидаёқ ризқи, қанча умр кўриши тақдир қилинади. Одам боласи дунёга келгач, тақдирига ёзилган насибаси – хоҳласа-хоҳламаса – келаверади. Инсон ҳечам хавотир олмасин, пешонасига битилган ризқ-рўзини охиригача емагунича дунёни тарк этмайди.\nҚуръони карим бизни ризқ борасида хотиржам бўлишга чақиради: “Ерда ўрмалаган нарса борки, барчасининг ризқи Аллоҳнинг зиммасидадир. У Зот уларнинг турар жойларини ҳам, борар жойларини ҳам билади. Ҳамма нарса очиқ-равшан Китобда бордир” (Ҳуд сураси, 6-оят).\nЕрда, осмонда, сувда, ер остида қимирлаган жонзотлар ризқини етказиш Аллоҳнинг зиммасидадир. Ҳар бир нарса Лавҳул маҳфузда тақдир этиб ёзиб қўйилган.\nПайғамбаримиз соллаллоҳу алайҳи ва саллам шундай деганлар: “Ким мусулмон бўлса, етарлича ризқлантирилган, Аллоҳ уни Ўзи берган нарсага қаноатли қилиб қўйган бўлса, аниқ нажот топибди”.\nЭрталаб уйқудан турганингизда тан-жонингиз соғ, тўрт мучангиз омон, юртингиз тинч, ейишга бир бурда нонингиз бўлса, мана шу бахт эмасми? Аллоҳ сизга ризқ-рўз, саломатлик, хотиржамлик неъматини берибди, шукр қилиб яшанг. Атрофга бир қаранг: дунёда тинчлик-хотиржамликдан бебаҳра одамлар қанча?! Шукрки, Аллоҳ диёримизни тинч, осмонимизни мусаффо, заминимизни баракали қилиб қўйган. Бу неъматларга шукр қилсак, Аллоҳ янаям кўпайтириб беради.\nАллоҳ таоло айтади: “Ўз ризқини кўтара олмайдиган қанчадан-қанча жонзотлар бор. Аллоҳ уларга ҳам, сизларга ҳам ризқ беради. У Эшитувчи, Билувчидир” (Анкабут сураси, 60-оят).\nАллоҳ ҳар бир тирик жоннинг ризқини етказиб туради. Ризқ-рўзини эплаб тополмайдиган, ҳеч вақоси йўқ қанчадан-қанча заиф жонзотлар бор. Аллоҳ уларнинг ҳеч бирини насибасиз қолдирмайди, барчасини ризқлантиради.\nЭътибор берсангиз, руҳий безовталик, ҳаловатсизлик кўпинча тирикчилик билан боғлиқ муаммолар сабабидан келиб чиқади. “Энди нима бўлади? Қандай тирикчилик қиламан?” каби саволлар инсон миясида чарх уради, тинчини бузади, оромини ўғрилайди. Аммо мўмин киши учун бундай хавотир бегона. Нега десангиз, у Аллоҳнинг ваъдасига ишонади, ризқ талабида ҳаракат қилади. “Аллоҳ ризқ-насибамни етказади” деган ишонч билан ҳалол меҳнат қилган одамнинг кўнгли хотиржам бўлади. Ҳалолликда гап кўп. Ҳалол ишлаш, ҳалол яшашнинг ҳузур-ҳаловатига ҳеч нарса етмайди.


hidoyat.uz – “Мовароуннаҳр” нашриётининг сайти - ТЎЙ БАЗМИДАГИ ЎЙЛАР\n2015 йил 20 ноябр\nТўйхонага оппоқ либосларда шаҳзодаю малика бўлиб келин билан куёв кириб келишди. Келин салом қилиш мақсадида бир оз эгилар экан, хижолатдан катталарнинг нигоҳи ерга қадалди. Атрофдан: “Жуда очиқ кийинибди”, “Этагини узун қилгандан кўра елкасига ташласа бўлар экан”, деган дашномлар қулоққа чалинарди.\nКелин-куёв тўрдаги ўриндиқларга бориб ўтиришди. Куёв креслода ястаниб ўтирар экан, худди “Мана кўриб қўйинглар, менинг маликамни”, деяётгандек эди. Жўралар, ҳатто тўйга келган аксар эркакларнинг нигоҳи шоҳсупада маликалардай ўтирган (аслида маликалар сира ҳам бундай очиқ-сочиқ кийинишмайди!) хушсурат келинга қадалган... Келин юзини очиб, бемалол ўтирди. Аммо мен ўйлар изтиробида қийналардим... Ахир ҳарир парда ортидаги чеҳрани, бу нозик вужудни кўз-кўз қилиш асло мумкин эмас.\nТўйни оғриқли ўйлар ила кузатаман. Кетма-кет келган таниқли хонандалар қўшиқларидан давра ёшлар дискотека залига айланди-қолди. Ҳатто келин-куёвни ҳам даврага олиб чиқишди. Ҳинд сериалларида куйланадиган қўшиққа ҳамоҳанг келин-куёв қучоқлашиб валсга тушишди. Бу манзарани қандай изоҳлаш мумкин?! Ҳамманинг назари икки ёшда. Атрофни ўраб олган йигитларнинг қий-чуви... Сўнг келин отаси билан, кейин қайнотаси билан ҳам рақсга тушди... Қани шарқона одоб-ахлоқ, ибо-ҳаё?! Буни оддий ҳолатдек қабул қилаётганларнинг орияти, ҳамияти қаерда қолди?\nҚизимизни турмушга узатарканмиз ёхуд ўғлимизни уйлантирарканмиз, ҳаётининг оила деб аталмиш варағини чиройли одоб-ахлоқ, ҳаё-андиша билан очишида биз, катталар тўғри сабоқ берайлик. Зеро, миллатимизнинг ўзига хос одоби, андишаси, меҳр-муруввати, иффати бор. Шуни асло унутмайлик.\n779 марта ўқилган.


Яндекс.Деньги ҳамёнларини тўлдириш ва идентификация қилиш имконияти яратилди » Ўзбекистон янгиликлари – Zamin.uz\n14 ноябрь 2019, 19:34\nЎзбекистонлик фойдаланувчилар энди интернет тармоғи орқали Ҳамкорбанк ёрдамида Яндекс.Деньги ҳамёнларини тўлдиришлари мумкин, шунингдек ҳамёнларни ушбу банкнинг исталган бўлимида идентификация қилишлари мумкин. Янги имконият Ҳамкорбанк мижозлари ва банк мижози бўлмаганлар учун жорий этилган.\nЭлектрон ҳамённи янги усулда тўлдириш учун ҳамёнлар идентификация қилинган бўлиши керак. Ҳамёнларни тўлдириш учун Ҳамкорбанк сайтига кириш ёки Android ва iOS учун Hamkor Mobile иловасини юклаб олиш керак бўлади. Ундан сўнг электрон ҳамён рақамини, маблағ миқдорини ўтказмани смс орқали келган код билан тасдиқлаш лозим. Яндекс.Деньги ҳамёнини тўлдириш учун Uzcard ёки Humo тизимидаги исталган пластик карта бўлиши кифоя.\nҲисобни тўлдиришда фойдаланувчининг картасидан сўмларда маблағ ечиб олинади ва ўша заҳоти электрон ҳамёнга рублда тушади. Маблағлар конвертацияси Ўзбекистон Республикаси Марказий банкининг жорий курси бўйича амалга оширилади. Ҳамённи тўлдириш учун банк комиссияси 3 фоизни ташкил этади. Банкнинг ўзи уни ҳисоблаб чиқади ва олдиндан фойдаланувчига кўрсатади. Ҳамкорбанк орқали ҳамённи бир маротабада 300 минг рублгача (44 млн сўмгача) тўлдириш мумкин, ҳамён ҳисобида эса 500 минг рублгача (тахминан 74 миллион сўм) сақлаш мумкин.\nҲамёнларни идентификация қилиш учун Ҳамкорбанкнинг исталган 43 та филиали ва 130 дан ортиқ мини-банкларига мурожаат этиш мумкин. Бунинг учун банк офисига паспорт билан ташриф буюриш, электрон ҳамён рақамини айтиш ва 25 минг сўм тўлаш кифоя. Идентификациядан сўнг фойдаланувчига Яндекс.Деньги ҳамёнларининг кенг имкониятлари тақдим этилади - жумладан дунё бўйлаб тўловлар, бошқа ҳамёнларга, карта ва банк ҳисоб рақамларига пул ўтказиш, интернет орқали пул йиғиш, нақд пулни олиш. Идентификациядан ўтган ҳамён эгаси 11 та хорижий валютада ҳам ҳисоб очиши мумкин - рублдан ташқари, доллар, евро, беларус рубли, қозоқ тенгеси ва бошқалар.\nЯнгиликлар » Спорт » Яндекс.Деньги ҳамёнларини тўлдириш ва идентификация қилиш имконияти яратилди\n23:26 Бир ой ичида Ўзбекистонда Qiwi, “Яндекс.Деньги”, WebMoney ва PayPal иш бошлайди


Юлдуз Усмонованинг қўшиғи билан интернетни "портлатган" қизлар ҳақида маълумот берилди (видео) - Darakchi\nЮлдуз Усмонованинг қўшиғи билан интернетни "портлатган" қизлар ҳақида маълумот берилди (видео)\nЖАМИЯТ 23.11.2021, 11:51\nЎзбекистон халқ артисти Юлдуз Усмонованинг "Муҳаббат" қўшиғини маҳорат билан жонли ижро қилган қизлар ким эканлиги минглаб интернет фойдаланувчилар учун жуда қизиқ бўлди. Наманган вилояти ҳалқ таълими бошқармаси бўлажак "юлдузлар" ҳақида махсус репортаж тайёрлади.\nИжроси билан минглаб мухлислар қалбидан жой олган қизлар косонсойлик икки ўқувчи қиз Мадина Усубжонова ҳамда Нурзида Исаевалардир.\nМазкур ижро қизларга минглаб санъат ихлосмандларининг олқишлари, миннатдорчиликлари ва ташаккурномаларини олиб келди.\nҚўшиқни ажойиб ижрода тақдим этган истеъдодларнинг бири Мадина Косонсой туманидаги 22-умумтаълим мактабининг 8-синфида ўқийди, Нурзида эса шу туманнинг 45-сонли махсус мактаб-интернат ўқувчиси.\nАйни дамга қадар йигирма нафардан ортиқ машҳур хонанданинг эстрада қўшиқларини маҳорат билан ижро этиб келаётган иқтидор соҳибалари келажакда Ўзбекистон давлат концерваториясида таҳсил олиб, машҳур қўшиқчи бўлишни мақсад қилишган.


Маддоҳлик “санъати ва усуллари” ёҳуд топталаётган Ҳуррият « Ўзбекистон Халқ Ҳаракати\nМаддоҳлик “санъати ва усуллари” ёҳуд топталаётган Ҳуррият\n05 January 2017 - 20:38\nАфсуски шу кунларда, халқ орасида ном чиқарган “зиёлилар” ёки ўзини “мухолифатчи” деб билганлар орасида маддоҳлик авжига чиқмоқда. Бу ҳақда ўтган мақолада ҳам айтиб ўтилган эди. Афсуски, бу “касал” қисқа вақт ичида кўпчиликни ўз домига тортиб кетяпти.\nБу эса ўсиб келаётган ва келажак авлоднинг маънавий шаклланишини саратон ўсимтаси каби бўғиб, 25 йил давомида қолипга солинган “маънавият”ни янада тубанлаштиряпти. Натижада, амалда мавжуд бўлган “қуллуқ” ила яшаш “фалсафаси”ни янада улуғлаб, тубсиз “қолоқ”ликга итаряпти. Натижада эса ҳозирдан барчамиз гувоҳ бўляпмиз, ёҳуд Ҳуррият дея эркин сўзлик ва ўз фикрига эга бўлган ёшлар сони тобора камайиб бормоқда.\nУндан ташқари, эндигина ҳақиқатни билгиси келган, ўз фикрини баён қилишни истаган ёшларни ҳам бу йўлдан қайтишига айни шу “касаллик”ни халқ ишонган “зиёли” ва “мухолифатчи” маддоҳлар орасида тарқалаётгани сабаб бўлмоқда. Ёҳуд ўзни қўйингки “мухолифатчи” ёки “эркин журналист” дея бонг урган инсонлар, яқин кунларгача тоталитар ҳокимят ва уни тизгинлаётган МХХ билан алоқада бўлганини айтиб, энди эса унга қаршилигини айтиб турган пайтда, ўз фикрини баён қиломоқчи бўлган ҳар қандай ёш Ҳурриятчини довдиратиб қўяди.\nАйнан ўзи қарши бўлаётган ноҳақлик ёнидан бош чиқариб турганини билса, яна бир эркин фикрни узоқ вақтга кечикишига ёки батамом йўқ бўлиб кетишига олиб келмайдими. Ё бўлмаса ўзини “мухолифат”чиман деб атаётган инсонни, бошқа давлатлар раҳбарларидан ўз юртига “шоҳ” қилиб қўйишларини сўраб турганига, ўз саҳифасида миллатчилик ва тубан ғояларни илгари сураётган “масхарабоз”лар тарафини олиб турганига гувоҳ бўлган эндигина Ҳуррият сари қадам босаётган ёш авлодда “мухолифат” тўғрисида салбий фикр шакллантириб, ҳукумат тепасида бўлган зулмкорларнинг кулгусига сабаб бўлиб қолмоқда.\nБошқа томондан эса, ҳукумат тепасига ўзлари тузган конститусияга қарши чиқиб, анти-демократик ва тоталитар кайфиятда келган Мирзиёев бошчилигидаги тизимга қарсак чалаётган, улуғлаётган “мухолифат”чиларни кузатасан киши.\nМирзиёевнинг ҳукуматга келишидан тортиб “соҳта” президент сайловларигача бўлган жараёнда, ўз сиёсий йўлини ва бошқариш усулини намоён қилиб бўлганди. Бу орада эса юрт ичидаги ва ташқарисидаги айрим “зиёлилар” уни “улуғлаш” билан банд бўлиб, амалдаги тизимдан “умид” катта эканини таъкидлаб келишётганди. Бу вақтда эса амалдаги тоталитар тизим ўз сафдошларини йиғиш ва уларни амал курсиларига ўтқазиш харакатида бўлганини кузатишимиз мумкин.\nБу жараён ҳозиргача давом этиб, уларнинг сафини З. Алиматов каби қонҳўр бошлиқлару, пораҳўрлик ва тубанлик билан ном қозонган бошқа шахслар тўлдириб бораяпти.\nЭнди ҳам ҳар хил радио ва ижтимоий тармоқларда шу тизим учун қарсак чалаётган “Эркин журналист” ва “мухолифатчилар”га қандай муносабатда бўлишни ўзинг биласан киши.\nЭнди эса юқорида айтиб ўтилган, “маддоҳлик”нинг ҳар хил “усуллари” билан ўз принсипидан кўра шахсий маанфатини устун қўйган “зиёлилар”дан қандай шогирдлар ва издошлар етишиб чиқиши ҳақида ўйлашнинг ўзи нақадар ачинарли.\nАммо эркин фикрли, Ҳуррият ёшлари бу каби “устоз”лардан эҳтиёт бўлиши керак. Зеро, биз ўзимиз билмаган ҳолда ўз фикримизни, “шахсий манфаат” йўлида зиндонбанд этишимиз мумкин. Шунинг учун аввало сиз нимага қарши чиқаётганингизни чуқурроқ англашингиз, ўз олдингизга қўйган мақсадларингизга ўзингиз ишонишингиз, залолат ва адолатсизлик айни қайси тарафда эканини билишингиз, хеч қачон халқ ва унинг маанфатларидан ўзингизни устун қўймаслигингиз керак бўлади.\nШу ўринда билмаганингизни ўрганиш ва тажриба орттириш истагингиз бўлади албатта. Сиз “маддоҳ”лар фикрига ишониб уларнинг шахсий манфаати йўлида паёндоз бўлманг. Албатта улар, амаладаги ва собиқ тизимнинг ашаддий “душмани” ҳисобланган ҳақиқй мухолифатни қоралаб, гўё бу ҳаракат ва унинг Лидерини шу йиллар давомида ҳеч қандай натижага эришмагандек кўрсатишга ҳаракат қилади.\nЛекин сиз адашманг, ҳақиқий фикр, принсип йиллар давомида тобланиб ўзининг аслий моҳиятини кўрсатади. Шу йиллар давомида мухолифат Лидери ва унинг ҳақиқий аъзолари, сиз ва биз каби кўплаб ёш жоурналист ва Ҳурриятчилар учун билим, тажриба ўчоғи бўлиб келди. У шахс ҳақиқий мухолифатчининг нақадар ўз фикрида аниқ туриши ва ҳеч қачон адолатсизлик олдида тиз чўкмаслик кераклигини кўрсатди.\nАлбатта бу каби мисол бўла оладиган ҳақиқий устоз журналистлар ва Ҳурриятчилар ҳали ҳам бор. Ва биз айнан шундай соғлом фикрлай оладиган, вазиятни тўғри баҳолай оладиган, муоммонинг илдизигача баён қила оладиган бўлишимиз керак бўлади.\nВа хулоса ўрнида “маддоҳлик” бу инсоннинг ўз принсипларидан шахсий манфаатини устун қўйиш, мана энди ҳудди шундай “МАДДОҲЛАР” вақти келиб сизни ҳам ўз манфаатлари йўлида қурбон қилмаслигига амин бўла оласизми?


"Шахтёр"га қандай келиб қолди? Терма жамоамиз Саудияни қандай ҳисобда мағлуб этади? - Сергей Лушчандан жавоблар - Zamin.uz\nХабарингиз бўлса керак, яқинда ўзбекистонлик мутахассис Сергей Лушчан Беларусда иш бошлагани ҳақида сайтимиз орқали хабар бергандик. Аниқроғи Солигорскнинг “Шахтёр” клуби академиясини бошқаришга киришди. Шундан бери Сергей Иванович бу борада ОАВда чиқиш қилмаганди.\n- Таклиф келиб тушди ва мен бунга рози бўлдим. Бу ерда ҳайрон қоларди бирор иш юз бергани йўқ. Шундоқ ҳам кетишни мўлжаллаб тургандим. Бу орада айни муддаодек таклиф келиб тушди, - деди Сергей Иванович.\nОдатда, бирор мутахассис таклиф қилинса унинг олдига муайян вазифалар қўйилади ва Лушчан ҳам бундан мустасно эмас. Ҳар ҳолда унда академияда ишлаш борасида етарли тажриба бор.\n- Болалар футбол мактабида иш ташкил қилиш ҳам режамда йўқ эмас, - деб мавзуни давом эттирди, Лушчан. - Асосий жамоа – бу Беларусь футболининг етакчсидир. Энди муносиб ворисларни тарбиялаб берадиган мактаб бунёд этишнинг айни фурсати етди. Ўйлайманки, “Шахтёр” раҳбариятининг кўзлаб турган режаси айнан шундай бўлса керак. Нега энди айнан мен? Афтидан, кимдир юқоридагиларга номзодимни тавсия қилган кўринади. Мен бу масалада ҳаммасини миридан-сиригача шарҳлаб ўтиришни истамаган бўлардим. Шуни айтишим керакки, охирги пайтларда менда Ўзбекистондан кетиш истаги юзага келганди. 13 йил – бу бир мамлакатда ишлаш учун анча салмоқли бўлган муддатдир. Умумий маънода ҳаммасини ўзгартириш истаги менда пайдо бўлди ва бу истакни амалга ошириш фурсати етиб келганини ҳис қилдим.\n- Ишлаш учун шарт-шароитлар энди ташкил қилинмоқда. Бизда битта сунъий қопламали, иккита табиий чимли майдонлар бор. Албатта, болалар ва катталар футболи ўртасидаги тафовут жуда катта фарқ қилади. Буни жисмоний тайёргарлик, тактик ва техник салоҳиятлар билан боғлиқ бўлган жиҳатларда ҳам кўриш мумкин. Бизнинг вазифамиз олтин оралиқни топишдан иборат. Айтишим жоизки, айни пайтда айнан шундай оралиқни топиш устида изланиш олиб боряпмиз.\nЯнгиликлар » Спорт » "Шахтёр"га қандай келиб қолди? Терма жамоамиз Саудияни қандай ҳисобда мағлуб этади? - Сергей Лушчандан жавоблар


Яқин келажакда нефтдан ҳам муҳимроқ нарса нима бўлади?\nҚуёшда суперчақнаш рўй бериши мумкин\nИнсоният олдида турган энг катта хавф нима?\nЁлғизлик ва ижтимоий изоляция инсониятга семизликдан-да катта хавф солмоқда. Бригам Янг Университети (АҚШ) психологларининг фикрича, ушбу омилларнинг аҳолига таъсири тобора ошиб бормоқда ва умумбашарий муаммога айланмоқда. Бу ҳақида олимлар Америка психологлар ассоциациясининг 125-конвенциясида маълум қилишди. EurekAlert! сайтида шу ҳақида хабар берилди.\nSpaceX ва Tesla компаниялари асосчиси Илон Маск, губернаторлар миллий ассоциациясида чиқиш қилар экан, "сунъий идрок инсоният цивилизация сифатида тўқнаш келадиган энг асосий таҳдид бўлиши" ҳақида маълум қилди, деб ёзмоқда Fortune журнали.\nЎзбекистонда валюта сиёсатининг эркинлаштирилиши ҳақидаги гап-сўзлар ўтган йилнинг ноябрь ойида пайдо бўлган эди. Президентнинг бу ҳақидаги қарорининг лойиҳаси муҳокама учун давлат интерактив хизматлари ягона порталига ҳам жойлаштирилди. Кўпчилик қарор 2017 йилнинг бошида қабул қилинади, деб ўйлаётган эди, бироқ орадан мана ярим йил ўтдики, эркин конвертация йўлида ҳозирча МБнинг расмий курси ҳафтасига 20–30 сўмдан ошиб бораётганидан бошқа ҳеч қандай қадам ташланганини кўраётганимиз йўқ.\nКутилаётган совуқ об-ҳаво мева-сабзавот ҳосилига таъсир кўрсатадими?\n“My5”, “Milliy TV”, “Zo’r TV”: Кимда қандай савия-ю, телеаудитория?\nЯна сунъий маҳсулотлар ҳақида...\nАнтиоксидантлар қаришга олиб келувчи молекулаларни осон нейтралловчи ўзига хос моддалардир. Антиоксидантлар организмнинг ўзида (гормонлар, ферментлар) синтезланади ва озиқ-овқат маҳсулотлари (витаминлар, микроэлементлар, флаваноидлар) орқали келиб тушади.\nСаккизоёқлар ўзга сайёраданми?\nЧикаго университети олимлари саккизоёқлар бошқа сайёра вакили деган фикрга келишди. Олимлар саккизоёқларнинг ДНКсини таҳлил қилиб, бу жонзотлар Ерда пайдо бўла олмаганлиги ҳақидаги хулосага келишган.\nБир қарашда, футболчининг аёли бўлиш - ҳавасга арзигудек: катта маош, тўкин-сочин ҳаёт, кетма-кет саёҳатлар... Аммо инсон феъли шундайки, биз ўзимиз яхши танимайдиган одамлар ҳаётига фақат бир томонлама қараймиз, холос. Аслида профессионал футболчи билан оила қурган аёлларга осон тутмаслик керак.\n“Титаник” кемасининг ҳалокати борасида янги тахмин пайдо бўлди\n«Матч ТВ» шарҳловчиси Нобель Арустамян Одил Аҳмедовнинг «Шанхай СИПГ»га ўтиш борасида айрим тафсилотларга ойдинлик киритди.\nМиллионер бўлишда севги-муҳаббатнинг ўрни беқиёсми?\nДеярли бир аср илгари журналист Напалеон Ҳилл Американинг энг бадавлат ва омадли ишбилармонлари томонидан қўлланувчи стратегияларини кашф қилиш миссиясига отланди.\nБизнесда омадга эришишнинг 7 йўли...\nЁшлик даврида ўзи ишини йўлга қўйиш ва ҳаттоки кимнингдир стартапида иштирок этиш ҳақидаги фикр кўпчиликда қўрқув уйғотади.\nБиз катталар фарзандларимизга ҳамиша: «Ёлғон гапирма, бўйнингга қилич келса ҳам рост гапир...», деймиз, аммо ўзимиз бунга амал қиламизми..?\nМиллионерлар ҳаёти ўрганилиб, улар ҳақида қизиқарли хулосага келинди\nРуслан Чагаев... Бу боксчи ҳақида ортиқча таърифга ҳожат йўқ. Чунки унинг ҳаваскор ва профи-боксда эришган натижаларидан барча бокс ихлосмандлари хабардор.\n2016 йил тарихдаги энг иссиқ йил бўлиши тахмин қилинмоқда\nЖаҳон метеорология ташкилоти (БМТнинг метеорология соҳасидаги ихтисослаштирилган ҳукуматлараро муассаса) 2016 йил эҳтимол об-ҳаво кузатувлари тарихидаги энг иссиқ йил бўлиши мумкин, деб ҳисобламоқдалар. Бу ҳақда The Guardian хабар бермоқда.\nИжтимоий тармоқларда мулоқот қилиш умрни узайтирадими?\nЭнг жонкуяр аҳоли қайси мамлакатда яшаши аниқланди\nПсихологлар дунё мамлакатлари аҳолиси менталитетини таҳлил қилиб, энг жонкуяр ва ҳиссиётга берилувчан кишиларнинг қаерда яшашини аниқлашди. Изланиш натижаларига кўра, Саудия Арабистони, Перу ва Данияда энг жонкуяр инсонлар яшар экан, энг қўрс ва бағритош кишилар эса - Польша, Литва, Эстония ҳамда Болгарияда. Бу ҳақида Journal of Cross-Cultural Psychology журналида чоп этилган мақолада маълум қилинди.\niOS ва Android фойдаланувчилари ўртасидаги фарқ нимада?\nЛинкольн университети психологлари смартфоннинг у ёки бу маркасини афзал кўриш унинг эгаси ҳақида кўп нарса айтиб бера олишини аниқлади, деб ёзади «Mobinfo.uz». Тадқиқот 1 сентябрь куни Кардиффдаги Британия психология ҳамжамияти анъанавий анжуманида тақдим этилди.\nОлтин авлоднинг олтин медаллари\nБразилиянинг Рио-де-Жанейро шаҳрида ўтаётган XXXI ёзги Олимпия ўйинларида юртимиз спортчилари шоҳсупанинг энг юқори поғонасига кўтарилиш билан бир қаторда, оламшумул натижаларни қайд этяпти.\nКелажакда барча ёзги Олимпиадалар бекор қилинадими?\nАмерикалик олимлар 2084 йилга келиб глобал исиш дунёнинг кўплаб шаҳарларида ёзги Олимпиадаларни ўтказишни иложсиз қилишини таъкидламоқдалар.\nБангладешнинг деярли бутун аҳолиси нобуд бўлиши прогноз қилинмоқда\nЭнг бахтли мамлакат номи маълум бўлди\n“Bloomberg” рейтинги бўйича дунёдаги энг бахтли давлат сифатида Сингапур тан олинди. Мазкур рейтинг инфляция ва ишсизлик даражасига қараб тузиб чиқилди, дея “RNS” хабар бермоқда.\nПаролларни тез-тез алмаштириб туриш зарарли...ми?\nРаҳбарлар йўл қўйиши мумкин бўлган асосий хатолар\nОзодбек Назарбеков Гулбаҳор Эрқулова томонидан танқид остига олинди\nЎзбекистон халқ артисти Озодбек Назарбековнинг концерт дастурлари кўпгина санъаткорлар, мутахассислар томонидан таҳлил қилиб келинади. Ҳар йили концертга тушган таниқли санъаткорлар ва журналистлар ўзи фикр ва мулоҳазаларини ижтимоий тармоқлар орқали баён этишади. Ўзбекистонда хизмат кўрсатган артист Гулбаҳор Эрқулова дилидагини тилига чиқарадиган санъаткорлардан бири. Сўнгги вақтларда ОАВ унинг айтган гапларини тинимсиз чоп этмоқда. Интернет саҳифаларида эса Гулбаҳор Эрқулованинг номи тез-тез учрайдиган бўлди. Хонанда ўтган сафарги танқидларида хонандалар Райҳон Ғаниева, Шаҳзода, Лола Йўлдошева ва Ўзбекистон халқ артисти Гулсанам Мамазоитовани тилга олиб, уларнинг ижодини ҳамин қадар деб баҳолаган эди. Санъаткорнинг галдаги аччиқ фикрлари Ўзбекистон халқ артисти Озодбек Назарбековга аталди. У ҳамкасбининг суратини Facebook’даги саҳифасига жойлаштириб, Озодбекнинг концерти ҳақидаги мулоҳазаларини ёзиб қолдирди. Доим жонли ижрода куйлашни илгари сурадиган Эрқулова Назарбековнинг жонли ижродаги концерт дастурини қоралади.\nДиего Марадона «Реал» ва «Барселона» клубларини ирқчиликда айблади\nЙил бошидан буён тадбиркорларга 3,6 триллион сўм кредитлари берилди\n2016 йилнинг биринчи чораги якунларига кўра Ўзбекистонда 8,4 мингта ёки 2015 йилнинг шу давридагига қараганда 5,5 фоиз кўп янги кичик бизнес субъекти ташкил этилди. Бу ҳақда Вазирлар Маҳкамасининг 15 апрель, жума куни бўлиб ўтган мажлисида маълум қилинди.\nИнтернетда эркаклардан кўра аёллар кўпроқ ҳимоялангани маълум бўлди\nНикоҳ ракка қарши восита эканлиги маълум бўлди\nАнтиқа психологик тестга шошилмай жавоб беринг!\nҚуйида сизга ажойиб психологик тестни ҳавола этмоқдамиз. Бунинг натижалари текширув жараёнида 80-90 фоиз тўғри чиқиши исботлаб кўрилган. Фақат сиздан талаб этиладиган қоида шундан иборатки, ҳамма шартларни бирданига ўқиб чиқмайсиз. Қаторма-қатор ўқийсиз ва сўнггида натижалар билан танишасиз.\nДунёнинг энг бой мамлакатлари. ТОП-25\nРоссиядаги энг хавфсиз шаҳар қайси?\nОлиб борилган сўров натижасида Грозний шаҳри Россиядаги энг хавфсиз шаҳар деб топилди.\nТадқиқотларни Domofond.ru портали Avito билан ҳамкорликда чиқарган. Сайт фойдаланувчилари ўзлари яшаётган шаҳарнинг хавфсизлигини эътироф этишган. Сўровда 310 минг киши қатнашган.\nИстиқомат қилиш учун энг яхши шаҳарлар рейтинги тузилди\nEconomist Intelligence Unit (EIU) экспертлари Global Liveability Ranking 2015 рейтингини эълон қилишди. Ушбу рейтингда дунёнинг қайси шаҳрида яшаш учун энг яхши шароит мавжудлиги баҳоланди.\nРейтингни тузишда экспертлар бешта тоифа: барқарорлик, соғлиқни сақлаш, маданият/атроф-муҳит, таълим ва инфратузилма йўналишлари бўйича 30та кўрсаткичдан фойдаландилар. Натижада таҳлилчилар ҳар бир кўрсаткич бўйича рейтингда иштирок этган 140та шаҳарга 1дан 100 балгача баҳо бериб чиқдилар.\nНефть нархининг бундан буёғига қимматлашиши кутилмоқда\n2016 йилнинг энг бадавлат кишилари рўйхати эълон қилинди\nҚайси мамлакатлар яшаш учун энг арзон?\n"Қувноқлар ва зукколар"нинг машҳур «Азия MIX» жамоаси таркиби ўзгарди. Хушчақчақ ва зукко бишкекликлар сафига бухоролик хонанда ва актриса – Ситора Фармонова келиб қўшилди.\nСайёҳлар орасида энг оммалашган шаҳар\nДохадаги дийдор ёки Сардор Рашидов хонадонига ташриф\nҚатарга отланар эканмиз, кўзлаган мақсадларимиз кўп эди. Энг аввало, олимпия терма жамоамизнинг муваффақиятини ўз кўзимиз билан кўриш ва тарихий лаҳзаларга гувоҳ бўлишни ўйлагандик.\nОлимпиячиларимизга Диёр Имомхўжаев нима дейди?\nЎзбекистон олимпия терма жамоасининг саргузаштларга бой эртаги якунига етди. Одатда эртаклар яхшилик билан тугарди. Лекин олимпиячиларимизнинг эртаги бундай бўлмади.\nРоссия теннисининг энг ёрқин юлдузи Мария Шарапова узоқ муддатли жароҳатдан сўнг яна катта спортга қайтди. Эътиборлиси, у янги мавсумнинг илк расмий ўйинини Australian Open турнирида ўтказиб, дунёнинг 56-ракеткаси бўлмиш 21 ёшли Нао Хибинони ортиқча қийинчиликларсиз 6:1, 6:3 ҳисобида мағлубиятга учратди.\nСаёҳат қилишга арзигулик жойлар (фото)\nҲайдовчилик гувоҳномамиз Жанубий Кореяда ҳам кучга кирди\n24 декабр куни 2015 йилнинг 28 май куни Сеул шаҳрида имзоланган Ўзбекистон Республикаси Ҳукумати билан Корея Республикаси Ҳукумати ўртасида ҳайдовчилик гувоҳномаларини ўзаро тан олиш ва алмаштириш тўғрисидаги Битим кучга киради,\nКелгуси йилда қайси компания қандай имкониятга эга бўлади?\nДунёнинг энг кекса аёли Ўзбекистондан екан\nХоразм вилояти Янгибозор тумани Қаландардўрмон қишлоғи «Манғит» маҳалласида истиқомат қилаётган Моможон Романова «Даракчи» газетаси томонидан нафақат Ўзбекистоннинг, балки жаҳоннинг энг кекса аёли деб эълон қилинди. Газета маълумотларига кўра, онахон 119 ёшда.\nТуркия-Россия. Томонлар санкциялардан нима йўқотишади?\nФинляндияда мусулмонлар сони кўпайиб кетмоқда\nҚочоқлар оқимининг кўпайиши билан Финляндияда қисқа вақт ичида мусулмонлар сони православлар сонидан ошиб кетди.\nDiscovery Channel билан ҳамкорлик\nUzReport TV телеканали Discovery Channel телеканали билан узоқ муддатли ҳамкорлик тўғрисида келишув имзолаганини маълум қилди.\nЛинкольн ёзган мактуб 2,2 млн долларга сотилди\nАҚШ президенти Авраам Линкольн қўли билан ёзилган мактуб Нью-Йоркдаги кимошди савдосида 2,2 миллион долларга сотилди.\nТунда сайр қилиш учун энг хавфсиз мамлакатлар ўнлиги эълон қилинди\nТожикистон ва Арманистон куннинг кечки пайтида сайр қилиш учун энг хавфсиз мамлакатлардан деб топилди.\nЕрдаги ҳаёт қачон пайдо бўлган?\nЕрдаги ҳаёт, замонавий илм-фан тан олган санадан 300 миллион йил аввалроқ пайдо бўлган. Лос-Анжелесдаги Калифорния университетининг профессори Марк Ҳаррисон бошчилигидаги бир гуруҳ олимлар шундай хулосага келишди. Бу ҳақда, NBC телеканали келтирган маълумотларга асосланиб, «ТАСС» хабар бермоқда.\nМамлакатимиз сайёҳлар учун ҳамёнбоп экан\n2014 йилнинг охирида БМТ Бутунжаҳон сайёҳлик ташкилотининг "Ипак йўли мероси йўлаклари" лойиҳаси доирасида ижтимоий тадқиқотлар ўтказилиб, "Ўзбекистон сайёҳлар нигоҳида. Ўзбекистонга ташриф буюрганлар ўртасида 2014 йилнинг иқтисодий кўрсаткичлари бўйича ўтказилган сўровнома натижалари" деб номланган нашр чоп этилди.\nМиллиардерларнинг бойликлари бўлинса ночорларга қанчадан тўғри келади?\nBloomberg агентлиги “Робин Гуд рейтингини” тузди. Жорий йилда мамлакатнинг энг ночор қатлами вакиллари мамлакатнинг энг бой одами – “Робин Гуд” агар уларга ўз бойлигини бўлиб берганда уларга қанчадан пул теккан бўлиши мумкинлиги аниқланди.\nДунёнинг 750 миллион аҳолиси саводсиз экан...\nБМТ бош котиби Пан Ги Муннинг таъкидлашича, сайёрада 750 млн саводсиз инсон бор. Бу ҳақда ТАСС агентлиги хабар бермоқда.\nКундузги уйқу юрак хуружидан асрайди\nКам миқдордаги кундузги уйқу «ҳаётни қутқариши» мумкин, унинг шарофати билан одамларда юрак хуружи хавфи камаяди. Бу ҳақда, Грециядаги Asklepieion Voula госпитали мутахассислари тадқиқотига асосланиб, «Корреспондент.net» хабар бермоқда.\nИш самарадорлигини оширишга хизмат қилувчи тавсиялар\nҲаёт бир марта берилиши ва уни муносиб яшаш кераклигини англатувчи 13 омил\nБарчамизда ҳам оғир дамлар бўлган. Ва биз буларнинг баридан ўтганмиз. Бир тоифа инмонлар борки, ҳаётда учрайдиган қийинчиликларни бошқаларга қараганда осон ҳал этишади. Хўш, уларнинг сири нимада? Профессор Кэрол Морганнинг фикрича, барчаси воқеа-ҳодисаларга қандай кўз билан боқишимизда.\nПутиннинг фикрича Йозеф Блаттер Нобель мукофотига муносиб\nАҚШда энг обрўли компания - Samsung!\nТадқиқотлар, аудит ва обрўни бошқаришни ўтказишга ихтисослашган Reputation Institute халқаро консалтинг фирмаси АҚШдаги энг бообрў технологик компаниялар рейтингини тузди. Бу рўйхатда 1-ўринни Samsung Electronics компанияси эгаллади.\nБугун Қуёшда энг олий синфдаги чақнаш содир бўлиши эҳтимоли мавжуд\nСамарқанд энг яхши 10 саёҳат йўналишидан бири деб топилди\nNational Geographic Traveler журнали ҳордиқ чиқариш учун собиқ СССР ҳудудидаги энг яхши саёҳат йўналишларни танлади. 12news.uz’нинг хабар беришича, бу ҳақда журналнинг 2015 йил апрель май сонларида маълумот берилган.\nАлишер Узоқов талабаларга дарс бермоқчи...\nИжодкор Алишер Узоқов бугунги кун актёрлик мактаби ҳақида фикр билдирди. Бу ҳақда «Даракчи» газетаси хабар бермоқда.\nҲар кунимиз Наврўздек завқли бўлсин\nАлишер Навоий номидаги Ўзбекистон Миллий боғида Наврўз умумхалқ байрамига бағишланган тантаналар бўлиб ўтди...\nМиллиардераларни ақидаларига риоя қилинг!\nБугун дунёда кўпгина миллиардерлар бор. Улар қандай қилиб бундай молиявий муваффақиятга эришганлар? Улардан ҳаммаси ҳам пулни ўнг-чапга қарамасдан совиришга одатланмаган.\nОфисда иш унумдорлигини ошириш бўйича маслаҳатлар\n1. Тўғри пайтни танланг\nҲар бир кишида ишлаш самарадорлиги даражаси, яъни энг фаол бўладиган ва сустлашиб қоладиган вақтлар ҳар хил. Шунга қараб энг масъулиятли вазифаларни куннинг фаоллигингиз юқори бўлган қисмига режалаштириш мақсадга мувофиқдир.\nCайёрамизга “иссиқ келажак” ваъда қилинмоқда...\nЎтган 2014 йил иқлимни кузатиш тарихида энг иссиқ йил бўлди ва глобал исиш жараёни давом этмоқда, деб ахборот бериб ўтди БМТнинг Халқаро метеорологик ташкилоти (ХМТ). ХМТ бош котиби сайёрамизга “иссиқ келажакни” ваъда қилди. Бу ҳақда Agence France-Presse ахборот агентлиги хабар берди.\nЎзбекистон - энг истиқболли сайёҳлик йўналишлари қаторида!\nThe Huffington Post нашри 2015 йилда энг истиқболли саёҳат йўналишлари бўлиши кутилаётган 20 мамлакат рўйхатини эълон қилди, деб хабар бермоқда «Uz24.uz».


ФБ блогери Айгул Утепова жоҳиллар талабига бўйсуниш оқибатлари ҳақида ëзади: “Қозоғистон аста секин фашизм сари оғмоқда. Нуротан партияси аъзолари ҳайкални – санъаткор ижодини ‘рандаламоқчи’. Эҳтимол, ҳатто ҳайкалтарошнинг ўзи ҳам бунга қарши бўлмас”.\n“Руҳан ҳаста мулозим инсоният нима хохлашини яхши билармиш. Агар унинг дидига бирон нарса ëқмаса ҳамма нарсани вайрон қилишга тайëр турибди.\nРўмол каби арзимас нарсадан бошланади ва пировардида тарихий ëдгорликларни портиллатиб вайрон қилиш билан тугайди. Энг мухими бу овсар мулозимнинг нимани тўғри ва нимани нотўғри деб билишида”, деб таъкидлайди рассом.\n“Элтуз”нинг Андижон шаҳридан олган маълумотларига кўра, вилоятда институтлар сони биттага камайди. 4 та олий таълим даргоҳидан бири – Андижон ...


Мактабда бизнес ўргатилади\nҚР “Атамекен” Миллий тадбиркорлар палатаси президиумининг раиси Тимур Қулибаев иш сафари билан Жанубий Қозоғистон вилоятига келди.\nУ вилоятдаги тадбиркорлик ва маҳаллий бизнесдаги мураккаб масалаларни муҳокама қилиш мақсадида уюштирилган Тадбиркорлар палатаси минтақавий кенгашининг кенгайтирилган мажлисида иштирок этди.\nУчрашувда вилоят ҳокими Жансейит Туймебаев, Миллий тадбиркорлар палатаси Бошқаруви раиси Абилай Мирзахметов, Минтақавий палата раҳбарияти, давлат органлари ва бизнес-ҳамжамиятлар, банклар ва молия институтлари вакиллари, шу жумладан, товар ишлаб чиқарувчилар қатнашдилар.\nЙиғинда Тимур Қулибаев “Атамекен” МТП фаолиятининг асосий натижаларига тўхталди.\n– Қозоғистон учун умуман янги тушунча – бизнес-омбундсмен институти жорий этилди. У қозоғистонча бизнеснинг муҳим масалаларини ҳал қилишга имкон беради, – деди раис.\nШунингдек, астаналик меҳмон ёшларни тадбиркорликка мактаб ёшидан ўргатиш лозимлигини айтиб, бугунги кунда Таълим ва фан вазирлиги билан ҳамкорликда юқори синф ўқувчилари учун махсус фан жорий этилишини маълум қилди. Бу демографик ўсими юқори Жануб учун айни муддао, деди у.\nБизнес вакиллари иштирок этган учрашувда вилоят ҳокими Жансейит Туймебаев муҳокама қилинаётган масалаларнинг аҳамиятига тўхталиб, қуёшли ўлка тадбиркорларининг иқтисодиётга қўшадиган ҳиссаси улкан эканини таъкидлади.\n– Бугунги кунда вилоятда қулай бизнес иқлимини шакллантириш ҳамда кичик ва ўрта тадбикорликни ривожлантириш учун барча шароитлар мавжуд. 2017 йили саноат маҳсулоти ҳажми 858,4 млрд. тенгега ўсиб, 102,1 фоизни ташкил этди. Янги корхоналар очилиб, ишлаётганлари янгиланди. Шунингдек, қайта ишлаш саноатининг асосий капиталига 129,4 млрд. тенге сармоя жалб этилди, бу 2016 йилга нисбатан 2,4 баравар кўп. Ушбу кўрсаткич бўйича республикада 1-ўриндамиз, – деди минтақа раҳбари.\nВилоят тадбиркорлар палатаси директори Асқар Абубакиров палатанинг фаолияти, минтақадаги кичик ва ўрта бизнес ҳамда инфратузилмаларни ривожлантириш аҳволи ҳақида батафсил маълумот берди.\nМухтабар УСМОНОВА, 2018-04-10, 11:39 133


Амброксол 30 – Meducate.uz – Дорилар ҳақида маълумотлар ўзбек тилида\nHome Йўриқномалар Амброксол 30\nПрепаратнинг савдо номи: Амброксол 30\n5 мл сироп қуйидагиларни 30 мг амброксол гидрохлоридини (100% қуруқ моддага қайта ҳисобланганда) сақлайди;\nЁрдамчи моддалар: натрий бензоати (Е 211), пропиленгликоль, глицерин, натрий сахарини, сорбит (Е 420), гидроксиэтилцеллюлоза, лимон кислотаси моногидрати, ўрик ароматизатори, апельсин ароматизатори, ментол, тозаланган сув.\nКатталарга ва болаларга 12 ёшдан бошлаб – 10 мл (2 дозаловчи қошиқ) дан суткада 2 марта буюрилади, бу суткада 120 мг амброксол гидрохлоридига эквивалентдир;\nНафас йўлларининг ўткир касалликларини даволаш ва сурункали ҳолатларни бошланғич даволаш муддати – 14 кунни ташкил қилади. Агар касаллик симптомлари препаратни қабул қилинишига қарамай, 14 кундан ортиқ давом этса ёки кучайса, шифокор билан маслаҳатлашиш керак.\nЮқори дозали дозалаш тартибини бошланғич даволашда қўллаш керак, дозани препарат билан 14 кун даволангандан сўнг икки баробар камайтириш мумкин.\nАмброксолни антибиотиклар (амоксициллин, цефуроксим, эритромицин, доксициклин) билан бира қўллаш, ўпка тўқимасида антибиотикларнинг концентрациясини ошишига олиб келади. Амброксол 30 ни йўталга қарши препаратлар билан қўллаш йўтални камайиши оқибатида балғам ажралиб чиқишини қийинлашишига олиб келади.\nАмброксол гидрохлориди каби муколитик воситалар қўлланганида Стивенс-Джонсон синдроми ва Лайелл синдроми (токсик эпидермал некролиз) каби терини оғрир даражадаги шикастланишларини ягона холларда ривожланганлиги юзасидан хабарлар берилган. Уларни асосан касалликнинг оғирлиги ва/ёки ёндош даволаш билан боғлиқ деб тушунтириш мумкин. Бундан ташқари, Стивенс-Джонсон синдроми ёки Лайелл синдромининг бошланғич босқичида пациентларда иситма, танада оғриқ (зирқираш), ринит, йўтал, томоқда оғриқ каби гриппсимон носпецифик продромал симптомлар кузатилиши мумкин. Уларни нотўғри бахолаш оқибатида пациентлар йўтал ва шамоллашни симптоматик даволаш учун препаратларни қабул қилишлари мумкин бўлган. Шу сабабли, Амброксол 30 қўлланганида тери ва/ёки шиллиқ қаватларни шикастланиши пайдо бўлганида препарат қабул қилишни дарҳол тўхтатиш ва тиббий ёрдамга мурожаат қилиш керак.\nМеъда ва ўн икки бармоқ ичак яраси бўлган пациентларга препаратни эҳтиёткорлик билан қўллаш керак. Буйрак фаолиятини бузилишларида ёки жигарнинг оғир касалликларида Амброксол 30 ни фақат шифокорнинг маслаҳатидан сўнггина қўллаш керак, қабул қилишлар орасидаги интервални узайтириш ёки препаратнинг дозасини камайтириш мумкин. Амброксол гидрохлориди жигарда метаболизмга учрайди ва организмдан буйрак орқали чиқарилади, шунинг учун оғир даражадаги буйрак етишмовчилигида жигарда амброксол ва/ёки унинг метаболитларини тўпланиши юз бериши мумкин.\nАмброксол 30 таркибида қанд сақламайди, шунинг учун уни қандли диабети бўлган беморларда қўллаш мумкин.\nАмброксол 30 йўталга қарши препаратлар билан бирга йўтал камайганида балғамни ажралиб чиқишни камайишига олиб келади.\n12 ёшгача бўлган болаларга Амброксол 15 буюрилади.


ПОСТТРАВМАТИК ЭПИЛЕПСИЯ » Тиббий психология – Расмий сайт\nЯнгиликлар » Энциклопедия » ПОСТТРАВМАТИК ЭПИЛЕПСИЯ\nБош мия жароҳатлари, аксарият ҳолларда, эпилептик хуружларнинг ривожланишига сабаб бўлади. Бош мия жароҳатлари ҳар қандай ёшда эпилепсияни келтириб чиқариши мумкин. Посттравматик эпилепсия симптоматик эпилепсиялар гуруҳига киради.\nЭпилептик хуружлар бош мия жароҳатидан сўнг бир ҳафта, бир ой ёки бир неча йилдан сўнг рўй бера бошлайди. Бош мия жароҳати қанча оғир бўлса, эпилептик хуружлар ривожланиши хавфи шунча юқори. Мия пардалари жароҳатланиши, субдурал гематома, мия тўқимаси эзилиши, арахноидал киста ва чандиқлар пўстлоқда эпилептоген ўчоқлар шаклланишига сабабчи бўлади. Деярли 50-70 % ҳолатларда эпилептик хуружлар бош мия жароҳатидан сўнг 1-2 йил давомида ривожланади.\nБош мия жароҳати бевосита эпилептик хуружга сабаб бўлдими ёки аввалдан мавжуд бўлган яширин эпилептоген ўчоқни қўзғаб юбордими, деган саволга ҳар доим ҳам аниқ жавоб бериш мушкул. Кичик ёшдаги болаларда эпилептик хуружлар бош мия жароҳатидан сўнг дарров ривожланиши мумкин. Хуружлар кўп такрорланаверса сурункали посттравматик эпилепсия ривожланиш хавфи ҳам оша боради. Аксарият ҳолларда эпилептик хуружларнинг ўзи ҳам бош мия жароҳатларига сабабчи бўлади. Албатта, бундай эпилепсия оғир кечади.\nМаълумки, краниоцеребрал жароҳатларда бош мия эзилишига қараганда бош мия чайқалиши кўп учрайди. Аммо бош мия чайқалиши бевосита посттравматик эпилепсияни юзага келтира олмайди. Статистик маълумотларга кўра, бош мия чайқалишларидан сўнг ривожланган эпилепсиялар сони умумий популяцияда учрайдиган эпилепсиялар сонининг ўртача кўрсаткичидан деярли фарқ қилмайди. Посттравматик эпилепсия ривожланиши учун бош мия катта ярим шарлари пўстлоғи шикастланиши керак. Бу ҳолат эса бош мия эзилишида кўп учрайди.\nПосттравматик эпилепсия, кўпинча, фокал ва иккиламчи-тарқалган эпилептик хуружлар кўринишида намоён бўлади. Абсанслар посттравматик эпилепсия учун эмас, балки идиопатик эпилепсия учун хос. Бугунги кунда абсанс ривожланишида бош мия жароҳатларининг ўрни ўрганилмоқда. Маълумки, посттравматик эпилепсияда фокал эпилептик хуружлар кўп кузатилади ва улар ЭЭГ да аниқланади (10.10-расм).\n10.10-расм. Посттравматик эпилепсияда чап ярим шарнинг марказий-темпорал соҳаларида фокал эпилептик фаоллик аниқланади.\nШунингдек, тоник-клоник хуружлар билан намоён бўлувчи бирламчи ва иккиламчи-тарқалган хуружлар ҳам посттравматик эпилепсиялар учун хосдир. Посттравматик эпилепсияда беморларни фармакологик усуллар билан даволаш ҳар доим ҳам кўзланган натижани беравермайди. Бундай пайтларда хирургик даволаш усулларига мурожаат қилишга тўғри келади.\nКриптоген эпилепсия – сабаби ноаниқ эпилепсия. Худди идиопатик ва симптоматик эпилепсияларнинг фокал ва тарқалган турлари бўлгани каби, криптоген эпилепсиянинг ҳам фокал ва тарқалган турлари фарқланади. Сабаби ноаниқ бўлган ҳар қандай фокал эпилепсияни криптоген фокал эпилепсияга киритиш мумкин. Ҳозирда аксарият фокал эпилепсияларнинг сабаби аниқланган. Шу боис, фокал эпилепсиянинг аксарият турлари симптоматик эпилепсия, баъзилари эса идиопатик эпилепсиялар гуруҳига ўтказилган.\nНейрогенетика ва нейродиагностиканинг ривожланиши келажакда "криптоген эпилепсия" атамаси йўқолишига сабабчи бўлиши мумкин. Унда биз эпилепсияни 2 гуруҳ, яъни идиопатик ва симптоматик эпилепсияларга бўлиб ўргана бошлаймиз. Ҳозирда тарқалган криптоген эпилепсиянинг 4 тури фарқланади.\nТарқалган криптоген эпилепсия турлари\nУэст синдроми (инфантил спазмлар)\nУэст синдроми (инфантил спазмлар) – мускуллар спазми, психомотор ривожланишдан орқада қолиш ва гипсаритмия билан намоён бўлувчи тарқалган эпилептик хуружлардан иборат синдром. Уэст синдроми 3-9 ойлик болаларда учрайди. Бир ёшдан ошган болаларда бу синдром ривожланмайди. Ушбу касаллик 1841 йили англиялик педиатр W.West томонидан ёзиб қолдирилган. Кўпинча ўғил болалар касалланади.\nЭтиологияси. Касаллик этиологияси турлича. Бош миянинг пренатал, перинатал ва постнатал даврдаги жароҳатлари, метаболик ўзгаришлар, гипоксия ва ишемия, инфекция, бош мия аномалиялари, тубероз склероз, ўсма ва шу каби турли касалликлар Уэст синдроми ривожланишига сабабчи бўлади. Касаллик этиологияси аниқланган пайтларда симптоматик Уэст синдроми ҳақида сўз боради. Бироқ Уэст синдроми кузатилган болаларда ҳеч қандай этиологик омиллар аниқланмаслиги ҳам мумкин. Бундай ҳолатлар криптоген Уэст синдроми деб юритилади ва улар деярли 40 % ни ташкил қилади.\nКлиникаси. Клиник симптомлари тана, қўл ва оёқларнинг кетма-кет букилиб-очилиши билан намоён бўладиган эпилептик хуружлардан иборат. Бу ҳаракатлар такрор-такрор рўй берадиган мускуллар спазми сабабли вужудга келади. Мускуллар спазми букувчи мускулларда ҳам, ёзувчи мускулларда ҳам кузатилаверади. Хуруж пайтида боланинг боши олдинга ҳадеб эгилаверади. Бу ҳолат худди бошини кетма-кет олдинга эгиб таъзим қилаётган болани эслатади. Тутқаноқ хуружлари тўсатдан, тез-тез ва узлуксиз юз беради. Хуружлар сони бир кунда 50-70 тага етади ва болани жисмонан чарчатиб қўяди. Бироқ тутқаноқ хуружлари ҳар кун ҳам рўй беравермаслиги мумкин, яъни боланинг "яхши" ва "ёмон" кунлари бўлади.\nБолада турли даражада ривожланган церебрал бузилишлар (гемипарез, тетрапарез, диплегия, атаксия, псевдобульбар синдром) аниқланади. У психомотор ривожланишдан ҳам орқада қолади. Тутқаноқ хуружлари кўп ҳолларда чинқираб йиғлаш билан бошлайди.\nЭлектроэнцефалография. Уэст синдроми учун гипсаритмия деб аталмиш биоэлектрик фаоллик жуда хос. Гипсаритмия асосий биоэлектрик фаолликнинг бўлмаслиги, унинг ўрнини юқори амлитудали асинхрон секин ва ўткир тўлқинлар эгаллаши билан тавсифланади (10.11-расм).\n10.11-расм. Уэст синдромида гипсаритмия.\nПрогноз. Касаллик жуда оғир кечади ва кўпинча ўлим билан тугайди. Аксарият ҳолларда Уэст синдроми эпилепсиянинг бошқа тури, яъни Леннокс-Гасто синдромига ўтиб кетади. Бундай ўтиш, одатда, бола 3-4 ёшга тўлгандан сўнг рўй беради.\nЛеннокс-Гасто синдроми – полиморф типдаги эпилептик хуружлар ва когнитив бузилишлар билан намоён бўлувчи тарқалган эпилепсиянинг оғир тури. Леннокс-Гасто синдроми 2-8 ёшларда бошланади ва болалик даврида учрайдиган эпилепсияларнинг 5-7 % ини ташкил этади.\nЭтиологияси. Леннокс-Гасто синдроми кўп этиологияли бўлиб, унинг ривожланиши деярли ҳар доим бош мия патологияси билан боғлиқ. Булар - пери- ва постнатал энцефалопатиялар, бош мия аномалиялари (дисплазия, гипоплазия, олигогирия, гемиатрофия), туғруқ пайтида рўй берган бош мия жароҳатлари, церебрал ишемия ва геморрагия, метаболик бузилишлар, бош миянинг инфекцион-яллиғланиш касалликлари ва ҳ.к. Касаллик этиологиясидан маълумки, Леннокс-Гасто синдроми аниқланган болаларда ақлий ривожланишдан орқада қолиш кўп учрайди.\nЛеннокс-Гасто синдроми ҳам симптоматик, ҳам криптоген эпилепсиялар гуруҳига киритилган. Ушбу синдром аниқланганларнинг аксарияти эрта болалик даврида фебрил хуружлар ёки Уэст синдроми билан оғриган бўлишади. Бундай ҳолатларда симптоматик Леннокс-Гасто синдроми ҳақида сўз боради. Унинг сабаби аниқланмаган ҳолатларда, бу синдром криптоген эпилепсия сифатида ўрганилади. Криптоген типдаги Леннокс-Гасто синдроми жуда кам учрайди.\nКлиникаси. Ушбу синдром учун, асосан, тоник хуружлар хос. Тоник хуружлар (тоник спазмлар), кўпинча, бош ва танани олдинга букиб олувчи ҳаракатлар билан намоён бўлади. Агар бола тик турган ҳолатда ушбу хуружлар кузатилса, у йиқилиб тушади. Тоник хуружлар мускуллар атонияси билан ҳам намоён бўлади ва, шу сабабли, боланинг йиқилиб тушиши кўп кузатилади. Бу пайтда боланинг ҳуши қисқа муддатга йўқолади ёки сақланиб қолади. Бола йиқилгандан сўнг тутқаноқ хуружлари кузатилмайди ва у дарров ўрнидан туради. Хуружлар пайтида тез-тез йиқилавериш турли хил тан жароҳатларига сабабчи бўлади.\nУшбу касаллик учун атипик абсанслар жуда хос. Улар турли кўринишда намоён бўлади. Бу хуружлар, кўпинча, мускуллар тонусининг кескин пасайиши ёки йўқолиши (атоник хуружлар) билан кечади. Агар шу ҳолат бўйин мускулларида рўй берса, боланинг боши олдинга осилиб қолади, тана мускулларида юз берса, у шалпайиб йиқилиб қолади. Бола ҳушини бутунлай йўқотмайди, бироқ карахт ҳолатга тушади. Нутқ деярли бузилмайди. Руҳий ва когнитив бузилишлар кўп кузатилганлиги боис, хуруж пайтида беморнинг аҳволини тўғри баҳолашнинг ҳар доим ҳам иложи бўлавермайди. Атипик абсанслар ве-гетатив аломатлар (юз гиперемияси ёки унинг оқариб кетиши, тахикардия, гиперсаливация, цианоз) билан намоён бўлади. Бу пайтда юқори қовоқ, кўз олмаси ва мимик мускулларда миоклониялар вужудга келади. Кўп ҳолларда атипик абсанслар тоник хуружлар ва миоклониялар билан биргаликда юзага келади.\nЛеннокс-Гасто синдромида эпилептик хуружлар кечаси уйқу пайтида ҳам (бу пайтда апноэ кўп кузатилади), кундуз кунлари ҳам рўй бераверади. Неврологик статусни текширганда турли даражадаги церебрал фалажликлар (монопарез, гемипарез), координатор бузилишлар (атаксия, мускуллар атонияси, скандирлашган нутқ), руҳий ва когнитив бузилишлар аниқланади. Аксарият ҳолларда, ақлий заифлик эпилептик хуружлар ривожлангунга қадар аниқланади. Масалан, эпилептик хуружлар 5 ёшда бошланса, бу даврга келиб бола ақлий ривожланишдан орқада қолган бўлади. Эпилептик хуружларнинг тез-тез кузатилиши ақлий бузилишларни янада кучайтиради.\nКТ ва МРТ текширувларида бош мияда турли хил патологиялар (кортикал атрофия, қадоқсимон тана гипоплазияси, олигогирия, гемиатрофия) аниқланади.\nЭлектроэнцефалография. Хуружлараро даврда биоэлектрик фаоллик, асосан, диффуз Ө- ва ∆-тўлқинлардан иборат бўлиб, улар асимметрик тарзда намоён бўлади, фокал ёки мултифокал спайклар ҳам аниқланади (10.12- расм).\n10.12-расм. Леннокс-Гасто синдромида хуружлараро даврда ёзилган электроэнцефалограмма.\nЭЭГ ўзгаришлар касаллик этиологиясига боғлиқ. Хуруж пайтида тарқалган билатерал-синхрон пик-тўлқинли комплекслар (частотаси 2,5-3 Гц) пайдо бўлади (10.13- расм).\n10.13-расм. Леннокс-Гасто синдроми. Уйқу пайтида рўй берган эпилептик статус.\nКасалликнинг 2-8 ёшларда (кўпинча, 3-5 ёшлар) бошланиши.\nЎғил болаларда кўп учраши.\nЭпилептик хуружларнинг кундузи ҳам, кечаси ҳам тез-тез кузатилиши.\nПолиморф типдаги хуружларнинг кўп бўлиши.\nХуружлар пайтида тез-тез йиқилиб қолишлар.\nКогнитив бузилишлар кўп кузатилиши.\nНеврологик бузилишлар (гемипарез, атаксия, атония) мавжудлиги.\nЭЭГ да фокал ёки мултифокал спайклар аниқланиши.\nХуруж пайтида 2,5-3 Гц частотали пик-тўлқинли комплекслар пайдо бўлиши.\nКТ ва МРТ текширувларида бош мияда патологик ўзгаришлар аниқланиши.\nАнтиконвулсантлар кам фойда бериши.\nПрогноз. Касаллик оғир кечади, ақлий заифлик ва ногиронлик тез ривожланади.\nҚўшилган: 21:05 / 16-04-2021 Ўқилди: 66


ЮНИСЕФ: 'Ўзбекистонда болаларнинг пахта йиғим-теримига жалб этилишларини кузатмоқчимиз' - BBC News O'zbek\nБирлашган Миллатлар ЮНИСЕФ Болалар жамғармасининг билдиришича, ўзлари эга бўлган ваколатдан келиб чиқиб, ўзбекистонлик масъулларни бу йилги пахта теримида болалар меҳнатидан фойдаланилиши ҳолларини кузатиб боришлари билан бохабар этишган.\nХалқаро жамғармага кўра, уларни ўз кузатувлари натижаларидан ҳам огоҳ этиш ниятлари бор.\n"Ўзбекистонда пахта мавсуми энди бошлангани туфайли, ҳозирча бирор бир хулосага келганимиз йўқ", дейилади ташкилотнинг баёнотида.\nТашкилотнинг Би-би-сига билдиришича, аллақачон Ўзбекистоннинг турли минтақаларига кузатув гуруҳларини ҳам юборишган.\nЮНИСЕФ вакилига кўра, бу қисқа кузатув бўлиб, Халқаро Меҳнат Ташкилоти меъёрларида кўзда тутилувчи жиддий ва мустақил сўров-кузатувга ўтмайди.\nХалқаро ташкилотлар бир неча йилдан бери Ўзбекистонда мажбурий болалар меҳнатидан фойдаланиш муаммолари ҳақида бонг уриб келмоқдалар.\nБунинг натижасида, жаҳоннинг 60 га яқин йирик ширкатлари ўзбек пахтасидан қилинган молларни бойкот қилиш ҳақидаги петицияга ҳам имзо чекканлар.\nЎзбекистон расмийлари пахта далаларида мажбурий болалар меҳнатидан фойдаланилаётганини рад этиб келадилар.\nЛекин баъзида болалар кўнгилли равишда ота-оналарига ёрдам беришаётганлигини айтишади.\nСафарбарлик давом этмоқда\nЎзбекистондаги мустақил ҳуқуқ ҳимоячилари Ташаббус гуруҳининг айтишича, Қашқадарё вилоятида 5-синф ўқувчилари ҳам эрталабдан кечгача пахта теримига жалб қилинган.\nТашаббус гуруҳининг иддоа қилишича, текширув олиб борилган 3 вилоятдан айнан Қашқадарёда 11 ёшли болалар меҳнатидан фойдаланилмоқда.\nЎзбекистон инсон ҳуқуқлари оммавий тарзда бузилаётган ҳамда болалар, талабалар ва фуқароларни пахта далаларида мажбурий меҳнатга жалб қилувчи давлат сифатида салбий ном чиқарган.\nҲар йили Ўзбекистон ҳукумати бутун мамлакатдаги мактаблардан икки миллионга яқин болаларни пахта далаларига сафарбар қилиб, уларни пахта теришга мажбурлайди.\nМустақил ҳуқуқ ҳимоячилари Ташаббус гуруҳи ҳозирча Ўзбекистоннинг Фарғона, Тошкент ва Қашқадарё вилоятларидаги вазиятни ўрганган.\nТашаббус гуруҳи раҳбари Суръат Икромовнинг айтишича, Фарғона вилоятида бу йил мактаб ўқувчиларининг меҳнатидан ҳозирча фойдаланилмаяпти.\nТошкент вилоятида эса, 7-синфдан юқорида ўқийдиган ўқувчилар пахта тераётган бўлишса, Қашқадарё вилоятида 5-синф ўқувчилари ҳам пахтага жалб қилинган.\nҲуқуқ ҳимоячиси Суръат Икромов буни меҳнат кучини етишмаслиги билан изоҳлайди.\n“Қашқадарёда одамлар сони кам, етишмайди. Менимча, улар шунинг учун ҳам бешинчи синфларни ҳам жалб этишга мажбур бўлаяпти. Тошкент вилоятида аҳоли зичроқ яшайди, шунинг учун ҳам юқори синф ўқувчиларини жалб этишган. Фарғона вилоятида эса жуда ҳам зич”, - дейди Суръат Икромов.\nҲуқуқ ҳимоячисига кўра, Қашқадарё вилоятидаги асосан пахтага ихтисослашган туман мактаб ўқувчилари эрталабки соат саккиздан далага чиқарилади ва қуёш ботгунча берилган режани бажаришга тўғри келади. Мактаб ўқувчисига бир кунлик режа 70 килограмм қилиб белгиланган, аммо пастки синф ўқувчиларига камроқ териш топширилган.\n“5 чи синф билан 9 чи синфнинг фарқи бор. Болаларни қизиқтириш мақсадида ким 60 кило терса, мукофот оласизлар, деб ўқитувчилар айтган. Унақа 60 кило терганлар бўлмаган, 50-45 кило теришган. Лекин юқори синфлар кўпроқ терган”, - дейди Қашқадарё вилоятида мактаб ўқувчиларини пахтага жалб қилинганини ўрганган Суръат Икромов.\nҲуқуқ ҳимоячисига кўра, бир кило терилган пахтанинг нархи 150 сўм қилиб белгиланган бўлса-да, турли чегирмалардан сўнг ўқувчилар килосига 100 сўмдан ҳақ олишмоқда.\nМактаб ўқувчиларининг далага юк ташиш учун мўлжаллланган машинада олиб кетилиши ва кечқурун эса ўзлари қайтишга тўғри келиши айтилади.\nБундан ташқари, тоза ичимлик суви ва озиқ-овқат масалалари ҳам талабларга жавоб бермайди.\n"Дарслар режа асосида давом этмоқда..."\nҚашқадарё халқ таълими бошқармасидан ўзини бошқарма раҳбарининг ёрдамчиси деб таништирган Шодиёр Мўминов вилоятда бирорта ҳам мактаб ўқувчиси пахта теримига жалб қилинмаганини ва мактабларда дарслар режа асосида давом этаётганини билдирди.\n“Вилоят бўйича бирорта мактаб ўқувчилари пахта йиғим-теримига жалб этилмаган. Қонуний режим асосида ўқув бўлаяпти. Соат 8 да дарс бошланиб, белгиланган ўқув режалари бўйича давом этаяпти. Дарсдан кейин ҳам пахтага чиқмайди. 18 ёшгача бўлган болаларнинг меҳнатидан фойдаланиш мутлақо тақиқланган”, - дейди Шодиёр Мўминов.\nЖиззах вилоятининг пахтага ихтисослашган туманларида 8-9-синф ўқувчиларига мактаблар ёпилган ва улар пахта-йиғим теримига жалб қилинган.\n“8-9-синфлар чиқаяпти, майда синф ўқувчилари чиққани йўқ. Коллеж талабалари чиқишяпти. Бу йил нимагадир кичик синф ўқувчиларини пахтага чиқармади”, - дейди жиззахлик тингловчимиз.\nЖиззах вилоятининг тоғли ҳудудлариданги мактаб ўқувчилари пахта экиладиган туманларга оммавий пахта теришга жалб этилган.\nҒалларол, Фориш ва Бахмал туманларининг 8-9-синф ўқувчилари чўл ҳудудларига пахта теримига олиб кетилгани айтилади.\nМактаб ва коллеждан мажбурий равишда пахта теримига олиб кетилаётган бўлса-да, унга бормасликнинг йўллари ҳам борлиги таъкидланади.\n“Пахтага бормаслик учун мактабларда 100 минг, коллежларда 200 минг сўм берасиз. Ёки ўрнига ўрин одам юборасиз. Мисол учун, синглимнинг ўрнига йигит болани ёлласам, унга 100 минг сўм бераман. Йигит ўрнига бориб, у ёқда яна пул ишлаши мумкин. Улар кўнгилли ёлланувчилар эмас, мажбурликдан борадиганлар. Шароити йўқлар ва оиласида етишмовчилик борлар мажбуран боради”, - дейди тоғли туманларда яшовчи Баҳром.\nЎзбекистон иқтисоди қишлоқ хўжалигига ихтисослашган. Экин майдонларининг катта қисмида пахта етиштирувчи республика уни экиб, йиғиб олгунча қўшимча ишчи кучига эҳтиёж сезади.\nЁғинли кунларгача очилган пахтани териб олиш учун деҳқонларнинг олдида 1 ой, узоғи билан 2 ой муддат бўлади.\nПахта толасини четга экспорт қилиш орқали мўмай даромад кўрувчи ҳукумат ушбу қимматбаҳо хом-ашёни сифатли равишда териб олиш учун бутун заҳирадан фойдаланишга ҳаракат қилади.\nЎзбекистон қонунларида вояга етмаган болаларнинг меҳнатидан фойдаланиш тақиқланган бўлса-да, ҳар йили ўртача 2 миллионга яқин мактаб ўқувчиларининг пахта йиғим-теримига мажбуран жалб қилиниши айтилади.\nКузатувчилар Шўролар давридан бери хунук анъанага айланган ушбу ноқонуний меҳнатдан фойдаланишни тўхтатиш учун ҳукумат етарли ҳаракат қилмаётганини айтади.\nПахтанинг асосий қисми йилдан йилга фақат қўлда теришга ўтилаётганини ва уни йиғиб олишда техника такомиллаштирилмаётгани танқид қилинади.


Тоза ҳудуд муаммоси: сусткашлик ҳам эви билан-да! | O'zLiDeP\nТоза ҳудуд муаммоси: сусткашлик ҳам эви билан-да!\nҲаво ҳароратининг кундан кун кўтарилаётгани аҳоли саломатлигига ҳам салбий таъсир этиши сир эмас. Бунга бир қатор омиллар қатори чиқинди масаласи ҳам сабаб бўлиши кўпчиликка аён. Ҳеч ўйлаб кўрганмисиз: бир кунда, айтайлик, бир ҳафтада уйимизда қанча чиқинди тўпланади (агар чиқиндихонага олиб бориб ташламасак)? Кўчалар, айниқса, кўп қаватли уйлар атрофида махсус чиқиндихоналар қурилган. Бироқ айнан яшаш манзилларга яқин жойларда турли синтетик идишлар, елим халталардаги ахлат уюмига кўзимиз тушади, ачинарлиси, бу ҳолатга кўзимиз ҳам, ўзимиз ҳам кўникиб бўлганмиз! Улар ёқимсиз ҳид тарқатиб, ҳашарот ва кемирувчилар маконига айланяпти.\nТўғри, бу масалада гаплашиш кимгадир ёқмайди, аммо барчамиз ҳам саломатликни даъво қилувчилармиз. Демак, мазкур муаммо таҳлили ҳаммага керак. Дахлдор идоралар муносабати биринчи қадам бўлиши зарур. Андижон вилоят экология ва атроф-муҳитни муҳофаза қилиш давлат бошқармаси ҳузуридаги “Тоза ҳудуд” унитар корхонасининг шаҳар ва туманлар филиаллари тасарруфида 1 миллион 120 минг аҳолига хизмат кўрсатадиган махсус техникалари мавжуд. Хонадонларда яшаётган 426 минг 707 нафар фуқаро (яшовчиларнинг 40 фоизи, холос) билан шу йилнинг февраль ойига қадар шартнома тузилган. Керакли ташкилотлар ҳамкорлигида тузилган ишчи гуруҳ барча зарурий чора тадбирларни ишлаб чиқди. Бекитиш керак эмас: абонентлар қамрови бўйича Шаҳрихон, Олтинкўл, Пахтаобод туманларида сусткашлик ҳамон давом этмоқда.\nЖорий йилда Андижон вилояти “Тоза ҳудуд” давлат унитар корхонасининг шаҳар ва туман филиаллари томонидан мавжуд махсус техникалар қувватидан келиб чиқиб, 1 миллион 120 минг нафар аҳоли билан шартнома тузиш режалаштирилган бўлиб, айни кунга қадар режани бажариш фоизлари паст. Энг ачинарлиси, вилоят абонентлар қамрови бўйича республика миқёсида сўнгги ўринда тургани ўрганишлар давомида юзага қалқиб чиқди.\nШу ўринда бир янгиликни айтиб ўтиш мақсадга мувофиқ. Президентимизнинг 2017 йил 21 апрелдаги “2017-2021 йилларда маиший чиқиндилар билан боғлиқ ишларни амалга ошириш тизимини такомиллаштириш ва ривожлантириш чора-тадбирлари тўғрисида”ги қарорига мувофиқ, “Фарғона водийсида чиқиндиларни комплекс бошқариш кластери ташкил этиш” лойиҳаси ишлаб чиқилди. Лойиҳа асосида Баҳрайннинг “Man Capita” компанияси билан ҳамкорликда водий вилоятларида чиқиндиларни қайта ишлашга ихтисослашган 96 миллион доллар қийматга эга корхона барпо этилиши кўзда тутилган. У ишга тушса, чиқиндиларни йиғиш тизими автоматлаштирилади, муҳими, икки минг нафарга яқин ишсизлар бандлиги таъминланади. Бунда яна бир долзарб жиҳат: маиший чиқиндилар тўлиқ қайта ишланади. Масалан, шиша, қоғоз, пластмасса, синтетик тола, қурилиш материллари сингари...\n“Тоза ҳудуд” унитар корхонаси масъул ходими Дилшодбек Холиқулов билан мавзу юзасидан суҳбатлашдик:\n– Аҳоли пунктларини автоматлаштирилган контейнерлар билан таъминлаш кўзда тутиляпти. Хусусан, GPS тармоғига уланган контейнерлар ишга тушгач, чиқиндилар ўз вақтида ташиб кетилади. Маҳаллий ҳокимликлар, ташкилот ва идоралар раҳбарлари, жамоатчилик томонидан янги корхона фаолият бошлагунга қадар амалга ошириладиган вазифалар кўндаланг турибди.\nМасъул ходим ҳақ. Бу борада маҳаллий раҳбарлар ҳамкорлиги жуда зарур. Масалан, биргина Андижон шаҳрини таҳлил қилайлик. Шаҳардаги ташкилот, муассаса, идора, қўйингки, хиёбонлар атрофида қанча маиший чиқинди ўринлари бор? Пиёдалар йўлаклари четига ахлат қутилари етарлича ўрнатилганми? Дадил туриб “албатта” дейишга ожизмиз. Аслида бекатларда, гулдор панжаралар билан тўсилаётган йўлакларга ҳам ихчам, қулай қутилар ўрнатиш жуда зарур.\nМасаланинг яна бир жиҳатига эътибор қаратиш жоиз. Андижонда санитар тозалаш соҳасида амалга оширилган ишлар билан бир қаторда муаммолар ҳам етарлича топилади. Жумладан, бугунги кунда “Тоза ҳудуд” давлат унитар корхонаси ва унинг 15 та шаҳар ва туман филиаллари фаолият юритаётган бўлиб, шундан фақат 11 та филиалгагина бино ва ер майдони ажратилган. Қолган 4 та туман филиаллари учун бино ажратиш масаласи очиқ қолмоқда.\n“Тоза ҳудуд” давлат унитар корхонасининг ишлаб топган даромадлари ҳисобидан 2018 йил режасига вилоят бўйича 26 та 80 кв. метрли чиқинди йиғиш майдончалари (лойиҳа қиймати 57 миллион сўмдан) қуриш, 104 та контейнер сотиб олиш (ҳар бири 1 миллион сўмдан) ишлари аста-секинлик билан амалга оширилмоқда. Туман ҳокимликларининг таклифлари асосида жами 26 та намунавий 80 метр квадратлик чиқинди йиғиш майдончаси қуриш жойлари учун айни кунгача Қўрғонтепа, Олтинкўл, Пахтаобод туманларида ер майдонлари ажратиш қарорлари чиқарилган. Қолган туманларда эса бу борада ҳанузгача лоқайдлик ҳукмрон. Бундан қолган туманлар чиқинди балосидан йироқми ёки инсон саломатлиги мутасаддиларни қизиқтирмайдими, деган савол келиб чиқиши табиий.\nМулоҳазалар муаммолар эшиги учун калит. Қарс аслида икки қўлдан чиқади. Бу ерда аҳолида ҳам, соҳага дахлдор мансабдорларда ҳам масъулият етишмайди. Аҳолининг экологик маданияти вилоятда мазкур йўналишда амалга оширилаётган ишлар баробарида ҳам шаклланишини унутмаслигимиз керак. Тўғри-да, музқаймоқ, конфет, ширинлик қоғози, писта пўчоғи учун атрофда чиқинди қутиси бўлмагач, йўлак четига ёки яқинроқдаги ариққа осонлик билан улоқтирилади.\nКелинг, мавзу доирасида жаҳонга нигоҳ ташлайлик. Германияда чиқиндиларни аралаштириб, тартибсиз ташлаш мумкин эмас, бундай фуқаро жаримага тортилади. Голландияда чиқиндиларни алоҳида йиғувчи одамларга коммунал тўловларда имтиёзлар белгиланган. Сингапурда атроф муҳитни ифлослантирганлар қамоқ жазосигача тортилади. Швейцарияликлар машина ойнасидан сигарет қолдиғини улоқтириб кўрсин-чи, ўша заҳоти “чиқинди полицияси” томонидан судга тортилади. Мана, сизга дунё мамлакатларида тозаликка муносабат! Биз ҳали бундай даражага етишимиз учун, аввало, маҳаллий ҳокимиятларнинг ёндашувини ўзгартиришимиз, аҳолига талабни қўйишдан олдин шарт-шароитни ҳам яратиб беришимиз лозим.\nАбдуллаев Дониёр2018-07-12 19:14:05\nҲақиқатда долзарб мавзуни ёритиб бердингиз. Бу каби муаммолар нафақат Андижон вилоятида балки, бутун Республикада мавжуд. Ушбу муаммоларни мухтарам президентимиз айтганларидек хусусий тадбиркорларга ўтказиш зарур сабаби тадбиркор керак бўлса кредит олиб қилиши, қарз олиб қилиши, мол-мулкини сотиб бўлса ҳам ишни бажаради, лекин жойлардаги мутассади рахбарларнинг сусткашлиги оқибатида тадбиркорлар ҳам сарсон. Масалан ўзим тадбиркорман қўлимда 15 миллион АҚШ доллори қийматидаги лойиха бор. Ҳокимятга, экологияга топширдим бирон натижа йўқ кутиб кутиб интернет тармоғига жойлаштирдим. Беллоруссия республикасининг Сифания Эко-Техника компаниясидан хат келди мен билан ҳамкорлик қилишга тайёр эканликларини билдиришган. Ҳокимятдан халигача жавоб кутяпмиз Белларуссиялик инвестерга жавоб қила олмаяпмиз. Бунисига нима дейсиз


«Элчининг қизи»да Неслиҳан Атагул ўрнига Туба Буюкустун суратга тушади - Zamin.uz\n«Элчининг қизи» сериалида Неслиҳан Атагул ижро қилган Наре ролини бундан буёғига Туба Буюкустун гавдалантириши маълум бўлди. Бу ҳақда «Кинотека» хабар берди.\nАввалроқ саломатлиги ёмонлашгани сабаб Неслиҳан Атагул Instagram саҳифасида ушбу сериалда бошқа суратга тушмаслиги ва бироз муддат дам олишга эҳтиёжи борлиги ҳақида эълон қилгани ҳақида хабар берилганди.\nАсосий қаҳрамон ижрочисининг суратга олиш майдончасини тарк этгани сабаб сериал продюсерлари Энгин Акюрекка мос актриса излашни бошлаб юборган. Сериал эфирга узатилаётган Star TV телеканали Instagram саҳифасида Туба Буюкустуннинг «Элчининг қизи» жамоасига келиб қўшилиши ҳақида маълумот берган.\nТуба Буюкустун 2015 йилда Энгин Акюрек билан биргаликда «Пул ва гул ишқи» сериалида суратга тушган ҳамда ушбу жуфтлик миллионлаб мухлислар қалбидан жой олган. Қолаверса, «Элчининг қизи» сериали сценарий муаллифларидан бири Эйлем Жанполат «Пул ва гул ишқи» сериалига ҳам сценарий ёзган. Эйлем ҳам stories’да Туба Буюкустунга лойиҳага келиб қўшилгани учун миннатдорчилик билдирган.\nТубанинг ўзи ҳам Instagram саҳифасида таниш, аммо шу билан бирга янги саргузашт бошланаётгани, қадрли ва собиқ ҳамкасби Энгин ҳамда сценарий муаллифи, дугонаси Эйлем ва режиссёр Эмре билан аввал ҳам биргаликда ишлагани, Star TV билан бажонидил ҳамкорлик қилишини ёзиб қолдирган. Шунингдек, у мухлислар ва янги қаҳрамон билан учрашиш чоғи ҳаяжонланаётганини қўшимча қилган.\n«Элчининг қизи» сериали мухлислари воқеалар ривожининг қандай кечиши, Тубанинг Неслиҳан ўрнини қанчалик боса олиши ҳамда Санжар ва Наренинг муносабатлари қандай кечишига қизиқмоқда. “Замин” янгиликларини “Одноклассники”да кузатиб боринг\n«Осиё» сериали орқали кўплаб мухлислар орттирган актриса ҳаёти ва ижоди ҳақида (фото)\n10-02-2019, 07:46, Маданият


4 сентябрь куни вилоятимизнинг барча умумтаълим мактабларида “Билимлар куни” муносабати билан Биринчи қўнғироқ тантаналари бўлиб ўтди. Вилоятимиз миқёсида 1-синфга қадам қўйган 15 минг 300 нафар ўғил-қизларга Президентимизнинг совғалари — ўқув анжомлари топширилди.\nВоҳамизда жорий янги ўқув йили бошланишининг ўзига хос жиҳати Ҳалима Худойбердиева номидаги ижод мактабининг иш бошлагани бўлди. Гулистон қурилиш касб-ҳунар коллежининг ҳовлиси ижод мактабига қабул қилинган ўғил-қизлар ва уларнинг устозлари, пойтахтдан ташриф буюрган азиз меҳмонлар билан файзиёб бўлди. (Ижод мактабининг биноси ноябрь ойида фойдаланишга топширилади. Ҳозирча ўқувчилар мана шу масканда таҳсил олиб туришади).\nБиринчи қўнғироқ тантанасида қатнашган вилоятимиз ҳокими Ғофуржон Мирзаев Президентимиз раҳнамолигида таълим тизимида сўнгги уч йил орасида улкан эврилишлар содир бўлганлигини таъкидлади. Бу соҳа мамлакатимиз сиёсатининг устувор сиёсатига айланганини урғулади. Сўнгра Ҳалима Худойбердиева ижод мактабига қабул қилинган ўғил-қизларни янги ўқув йили билан самимий қутлади.\n— Меҳнатсиз, машаққатсиз ҳеч нарсага эришиб бўлмайди, — деди нотиқ. —Ўқинг, изланинг. Президентимиз, халқимиз келажакда сизлардан янги Ҳалима Худойбердиевалар, Эркин Воҳидовлар, Муҳаммад Юсуфлар етишиб чиқишини кутмоқда.\nҲоким бово нутқининг адоғида ижод мактабининг лойиҳаси тенгсиз эканлигини, ноябрь ойида бино фойдаланишга топширилганида ҳар ойда ўзи келиб учрашувлар, мушоиралар ўтказишини алоҳида таъкидлади.\nБиринчи қўнғироқ тантанларига Ҳалима Худойбердиеванинг қариндош-уруғлари, фарзандлари, шогирдлари ташриф буюришди. Ижод мактаби директори, таниқли шоир Муҳаммад Исмоил меҳмонларни бирма-бир тантана иштирокчиларига таништирди. Шоиранинг фарзандлари Улуғбек, Мирзағолиб, Моҳигул, Камола, содиқ шогирди, Зулфия номидаги давлат мукофоти лауреати Гулжамол Асқарова тантананинг азиз меҳмонлари бўлдилар.\nТантанада сўз олган Ўзбекистон Ёзувчилар уюшмаси вилоят бўлимининг масъул котиби Ҳаётхон Ортиқбоева, шоиранинг синглиси Раҳима Худойбердиева, шоира Гулжамол Асқаровалар Ҳалима Худойбердиеванинг ўзбек адабиётида тутган юксак мавқеи ҳақида тўлқинланиб гапирдилар. Мактабга қабул қилинган ўғил-қизларни улуғ шоирамизга муносиб ворислар бўлишга чақирдилар. Ҳалима Худойбердиева яратган боғ улкан чаманзорга айланишини башорат қилдилар. “Бу боғлар бир боғлар бўлади ҳали…” деган сатр тантананинг асосий леймотивини ташкил қилди, десак асло муболаға қилмаган бўламиз.\nТадбирда шоир сўзи билан Ўзбекистонда хизмат кўрсатган артист Асатилло Холиқов куйлаган “Онагинам” қўшиғини бутун издиҳом жўр бўлиб куйлади. Бу Аёл—Она шаънига битилган қасидадек жаранглади. Ижод мактаби ўқувчилари Ҳалима Худойбердиеванинг ўтли мисраларини ёд ўқишди.\nШу ўринда бир характерли мисолни айтиб ўтмасак бўлмас. Пойтахтимиздаги “Ўзбекистон” халқаро анжуманлар саройида Мустақиллигимизнинг 28 йиллик байрами тантанларида Ҳалима Худойбердиева ижод мактаби ўқувчиси Боймурод Юнусов “Бахтли ўзбекман” шеърини ўқиб, барчани хушнуд қилди. Мана ўша нозик дидли халқимизни қувонтирган сатрлар.\nМен бахтли ўзбекман, озод инсонман,\nТенглар ичра тенгман, тахтим, бахтим бор.\nМен кўҳна дунёман, янги замонман,\nМенинг ўз сўзим ва ўз дастхатим бор.\nКўзлаган йўлидан қайтмас карвоним,\nЮракда мустаҳкам ишончим бордир.\nБошингдан зар сочай Ўзбекистоним,\nҲар шеърим кўзмунчоқ – мўъжаз тумордир!\nМана шу биргина мисолнинг ўзиёқ ижод мактабининг ёрқин истиқболидан дарак бериб турибди.\nСинф хоналарига ошиққан болажонларга меҳмонлар ва устозлар “Жонажон Ўзбекистоним, мангу бўл омон!” шиори остида мустақиллик дарслари ўтиб бердилар.\nТасвирларда: Ҳалима Худойбердиева номидаги ижод мактабида ўтган Биринчи қўнғироқ тантанларидан лавҳалар.\nМуҳаммад КАРИМ олган суратлар


05:00 / 16.01.2017 2833 pdf Ўқиш режими + -\nХалқимиз маънавий меросининг нодир намунаси «Алпомиш» достонида бойсунлик ака-ука бийлар Бойбўри билан Бойсарини бир тушунмовчилик билан юз кўрмас бўлиб кетишади. Ука ҳатто ота юртидан бош олиб кетишгача боради. Нафақат икки қариндошни, балки бутун бошли ўн минг уйли Қўнғирот элатини ҳам ларзага солиб, ҳаётларини ўзгартириб юборишга сабаб бўлган масала — закот эди.\nЗакот Аллоҳ таоло инсонларга берган неъматларига шукр қилиш ҳамдир. Имом ўаззолий шундай дейди: «Аллоҳ таоло Ўз бандасига жон неъмати ва дунё неъматини берган. Бадан ибодатлари жон неъматининг шукридир. Молиявий ибодатлар эса дунё неъматининг шукри». Мамлакатимизда тинчлик, хотиржамлик, осойишталик ҳукмрон. Фаровон ҳаётимиз учун доимо шукр этмоғимиз, тинчлик ва маъмурчиликни қадрламоғимиз керак.\nЗакот ҳикматларидан бири яна шундан иборатки, у туфайли жамиятда ўзаро тенглик қарор топади, илиқ муносабатлар қарор топади, берувчининг моли покланиш баробарида талафотдан асралади, кўпайишига замин тайёрланади.\nЗакотни адо этиш бошқа ибодатлар каби Аллоҳга яқинлаштиради, иймоннинг ортишига сабаб бўлади, мол учун закот ўташ ўташ гуноҳлардан фориғ бўлишга ҳам олиб келади. Зеро, у садақа кабидир. Садақа эса, ҳадисларда таъкидланганидек, сув оловни ўчиргани каби гуноҳларни ўчиради. Ёки Набий саллаллоҳу алайҳи ва саллам айтганларидек, «Бирон-бир садақа молни камайтирган эмас!»\nМолиявий ибодат учун муайян миқдордаги маблағга эга бўлиш жоиз. Бу нисобдир. Закот тилла, кумуш, пул, деҳқончилик маҳсулотлари ҳамда чорва молларидан берилади. Закот бериладиган молнинг нисоби Пайғамбаримиз томонидан қатъий белгиланган. Тилланинг нисоби 20 мисқол (85 гр.) бўлиб, ундан 0,5 мисқол (2,5 гр.), яъни қирқдан бири. закот учун ажратилади.\nТошкент шаҳар «Шайх Зайниддин»\n05:00 / 16.01.2017 3216\n05:00 / 16.01.2017 3156\n1360 16:14 / 06.06.2018\n3216 05:00 / 16.01.2017\n1613 05:00 / 14.01.2017


ТераТавсиф: Xiaomi Mi 11 Ultra (4-қисм) - Terabayt.Uz\nТераТавсиф: Xiaomi Mi 11 Ultra (4-қисм)\nXiaomi Mi 11 Ultra 8K 24 кадр/секунд, шунингдек, 4K 60 кадр/секунд форматда видео олишга қодир. Стабилизация барча резолюцияларда мавжуд.\n8K формати 4K форматга қараганда кичикроқ кесиш нуқтасига эга. Шундай бўлса-да, ушбу кўрсаткич Galaxy флагманларига қараганда кенгроқ. Шунингдек, 130Мбит/секунд даражаси ҳам S21 Ultra'никидан анча баландроқ.\n8K видео сифатли аъло даражада. Бугунгача ҳеч бир смартфон бундай сифатли 8K форматидаги видеолар олишга қодир бўлмаган.\n4K 30 кадр/секунд формати 62Мбит/секунд даражада шрифтланади. Даражанинг бундай юқори бўлишига сабаб юқори сифатли видеоларни олишга қаратилган. Видео деталлашган, динамик диапазон кенг, ранглар аниқ чиққан.\nУльтракенг камерада олинган 4K форматидаги видеолар сифати ажойиб даражада.\nБироқ ушбу камерада 8K форматидаги видеолар кутилганидек бўлиб чиқмади.\n5х зум камерадаги 4K 30 кадр/секунд формати 50Мбит/секунд даражада шрифтланади. Қолган икки камерадаги шрифтлаш даражасидан пастроқ.\nУльтракенг камера каби телефото камерада олинган 8K форматидаги видеолар сифати ҳам унчалик яхши эмас.\nБарча видео формат ва камераларда видео барқарорлик мавжуд. Юриб видеога олганда, видеода бир оз силкиниш ҳосил бўлса-да, бу унчалик сезилмайди.\nУльтракенг камерада фокус масофаси қисқа бўлганлиги сабаб, видеодаги силкинишлар деярли сезилмайди.\nБарқарорлик 5х телефото камерасда ҳам яхши даражада. 5х зумда ҳали бунчалик барқарор бўлган видеоларни олишга қодир бўлган смартфон учрамаган эди.\nШунингдек, қурилмада барқор видео ҳамда барқарор видео Pro режимлари бор. Ушбу режимларни ёқиб асосий ва ультракенг камераларида барқарорлашган видеоларни олиш мумкин. Бироқ ушбу режимлар ёқилганда фақатгина [email protected] кадр/секунд форматда видео олиш мумкин. Агар югурган ҳолатда видеога олинса, иккала режим ҳам барқорликни таъминлаб бера олмайди. Шунинг учун одиий режимда видеолар олган яхшироқ.\nЕвропада Mi 11 Ultra'нинг 12/256ГБ версияси 1200 евро нархда сотилмоқда. Galaxy S21 Ultra'нинг нархи эса 1000 евро бўлиб, унинг 12/256ГБ версияси эса 1100 еврони ташкил қилади. OnePlus 9 Pro'нинг 12/256ГБ версияси 1000 евро атрифларида сотилса, Oppo Find X3 Pro'нинг нархи 1150 евро туради. Ушбу қурилмалар қаторига vivo X60 Pro+ смартфонини ҳам қўшиш мумкин.\nMi 11 Ultra қурилмаси Galaxy S21 Ultra'га қараганда яхшироқ видео ва суратга олади. S21 Ultra эса яхшироқ селфи суратларни олишга қодир. Шунингдек, S21 Ultra'нинг дисплейи Mi 11 Ultra'никига қараганда адаптивроқ. Энг муҳим омиллардан бири бу аккумулятор автономлиги бўлиб, бу борада S21 Ultra қурилмаси Mi 11 Ultra'га нисбатан яхшироқ натижага эга.\nУмумий қилиб олганда, Mi 11 Ultra рақобатчиларига нисбатан яхшироқ камераларга эга. Бироқ 200 евродан кўпроқ пул тежаб қолиб Mi 11 Ultra ўрнига OnePlus 9 Pro смартфонларини сотиб олиш ҳам мумкин. Тўғри, аксарият техник кўрсаткичлар бўйича Mi 11 Ultra OnePlus 9 Pro'дан устун. Аммо OnePlus 9 Pro ҳам яхши камера ва энг сўнгги чип билан жиҳозланганини унутмаслик даркор.\n2х оптик зум ҳамда микроскоп камера билан жиҳозланган Oppo Find X3 Pro ҳам Mi'га яхши муқобил вараинат бўлиши мумкин. Find X3 Pro'нинг камера модули Mi 11 Ultra'чалик бўртиб чиқмаган.\nvivo X60 Pro+ ҳам Mi 11 Ultra ўрнига яхши муқобил танлов бўла олади. vivo'нинг орқа камера модули Mi 11 Ultra'никидек ўта бўртиб чиқмаган. Шунингдек, vivo'нинг орқа панели экочарм билан қопланган. Бироқ ушбу смартфонда стерео карнай ва IP68 стандарти мавжуд эмас.\nЎҚИНГ: ТераТавсиф: Xiaomi Mi 11 Ultra (2-қисм)\nXiaomi Mi 11 Ultra'ни ҳозирги кунда смартфон бозорининг енг кучли камерафони дейиш мумкин. Ушбу смартфон рақобатчиларига қараганда яхшироқ видео ва суратлар олишга қодир. Mi 11 Ultra фақатгина сифатли камралар билан чекланиб қолмаган. Унга энг яхши дисплей, сифатли стерео карнай ўранатилган. Бундан ташқари, смартфоннинг аккумулятор автономлиги ҳам чакки эмас. Mi 11 Ultra'нинг нархи бироз қиммат. Бироқ ҳудуд бозорларига қараб смартфон нархи турлича бўлиши мумкин.\nAsaxiy.uz 13 760 000 Сотиб олиш\nOpenshop.uz 13 699 000 Сотиб олиш\nЧиройли қайрилган екран дизайни ҳамда керамика билан қопланган премиум корпус\nОрқа панелда дисплей мавжудлиги\nAккумулятор автономлиги яхши даражада ва тезкор қувватланиш имконияти\nБугунги кундаги енг яхши камералар\n1440p резолюция ҳамда 120Hz екран янгиланиш частотасида ишловчи 6.81 дюймли OLED дисплей\nҲозирги кундаги смартфонлар ичида енг оғири\nКамера корпусдан анчагина бўртиб чиққан\nОрқа панелда жойлашган дисплей имкониятлари кам\nСмартфоннинг қизиб кетиш еҳтимоли баланд


Huquqburch.Uz - Йўқотиш... Аввал китоб, энди эса газEта, журналми?\n“Энди газеталарнинг ўрнини сайтлар эгаллайдими?” Бу каби саволлар бугунги кунда қулоғимизга кўп чалиняпти. Ҳар бир ишининг боши ва охири бўлганидек, газеталарнинг ҳам умри ниҳоялаб қолгандек, гўё. Чиндан ҳам шундайми? Бу борада турли ижтимоий сўровлар ўтказилди, кўплаб мақолалар чоп этилди. Лекин ҳали-ҳануз масалага ечим топилмади. Айниқса, мажбурий обунага чек қўйилганидан сўнг, одамлар орасида чиндан ҳам энди газеталарнинг ўрнини сайтлар эгаллайди, деган қараш кучайди. Чунки, тан олишимиз керак, юртимиздаги нашрларнинг деярли барчаси мажбурий обуна ортидан кун кечирар эди. Бу билан биз “газетачи ноҳақ, обуначи ҳақ эди”, демоқчи эмасмиз.\nТанганинг иккинчи томонига назар солсангиз, яна бир муаммо кўзга ташланади: агар мажбурий обуна бўлмаса,бизнинг “ўқимишли” халқ ўз хоҳиш-иродасига кўра обуна бўлмайди-да. Тўхтанг, тўхтанг... газеталарнинг қадрсизланишига уларнинг ўзи айбдор демоқчимисиз? Балки шундайдир, балки газеталарда сиз айтганчалик “ўқишга яроқли” материаллар кам ёки умуман йўқми? Жим қоласиз... демак бор. Балки газеталарнинг обрўсизиланишига соатлаб телефондан бош кўтара олмайдиган, виртуал дунёга боғланиб қолган – ўзингиз айбдордирсиз, балки сизни шунга мажбур қилаётган интернетни айблармиз? Ҳар не бўлганда ҳам, юқоридаги уч омил сабаб аввал китоб ўқимаслик дардига чалинган халқ энди “газета ўқимайдиган халқ” номини олиш арафасида турибди. Шунинг учун бугун биз муаммога танганинг ҳар икки томонидан қарамоқчимиз. Бугун сиз билан айнан шу мавзуда, аниқроқ қилиб айтадиган бўлсак, газеталар нима учун бу аҳволга тушиб қолгани, уларни нима учун тобора қадрсизланиб бораётгани ҳақида икки оғиз суҳбат қурмоқчимиз.\nАввало “блогер”лар ҳақида\nБу “бало” қаердан келди ўзи? XXI аср – ахборот технологиялари асри деб бежиз айтилмаган. Бугунги кунда деярли ҳар бир инсон интернет қачон пайдо бўлгани, мамлакатимизга қачон кириб келгани-ю, қачон ривожлангани ҳақида қисман бўлса ҳам маълумотга эга. Сўнгги йилларда мамлакатимизда интернетнинг жадал суратларда ривож топиши туфайли, ОАВ соҳаси ҳам тобора ривожланиб бораётгани яққол сезилиб турибди. Бу,айниқса, интернет-журналистикада ўз аксини топди. Намуна сифатида kun.uz, daryo.uz, xabar.uz каби бир неча етакчи сайтларимизни келтиришимиз мумкин. Сайтлардан фарқли ўлароқ, ҳозирги кунда блогерлар дея аталиб келинаётган шахслар ҳам ОАВ соҳасига кириб келишди. Улар ўз фаолиятини нисбатан жамиятга, қайсики виртуал оламда яшайдиган жамиятга яқинроқ жабҳаларда, яъни facebook, tweetter, instagram каби ижтимоий тармоқларда, telegram, whatsapp каби месенжер (мобиль илова)ларда олиб боришмоқда. Ўтган уч-тўрт йил ичида ахборот етказиш шунчалик тезлашдики, узатилаётган янгиликларни бирини бирига улай олмайсиз.\nШундай тезликда ахборотни қабул қилиш имкони бор пайтда газета ёки журналга кимнинг эҳтиёжи бор, дейсиз? Бу, албатта, масаланинг бир томони. Хулоса қилишга шошилманг! Ҳеч ким газеталарнинг умри тугади, деяётгани йўқ, биз бу гапимиз билан информацион сайтларнинг ёнини олмоқчи ҳам эмасмиз.\nЭнди аввал — бошида ўртага ташланган муаммо – газеталар қадрсизланиши ҳақида гаплашсак. Хўш, газеталарнинг қадрсизланишига сабаб нима?\nВақт оралиғидаги муаммо\nТурли хил информацион сайтлар, мустақил блогерларнинг сони ортгани сайин одамлар ахборот қуршовида қолиб кетди. Аввал ҳафта, кун дея саналган янгиликлар энди дақиқа сайин, сония сайин, дея айтилмоқда. Чиндан ҳам, ҳар дақиқа, ҳар сонияда турли хил янгиликлар, хабарлар омма эътиборига ҳавола этилмоқда. Газеталар эса бу борада ҳам ортда. Хўш, бунга сабаб нима? Албатта – вақт. Газеталарнинг аксарияти ҳафтада бир маротаба нашр этилиши кўпчиликка маълум. Шундай экан, бу “шўринг қурғурлар” бугун (дейлик, чоршанба) содир бўлган воқеани қандай тезкорлик билан ёритиб берсин? Ўзи газета жума куни чиқса? Ёки ўша воқеадан бир кун аввал чиққан бўлса-чи? Ана, энди бу хабар ўз навбатини бир ҳафта кутади... ўзингиз ўйланг, бир ҳафтага эскирган хабарни ким ҳам ўқирди? Хабар қанчалик муҳим бўлса ҳам, энди уни ҳеч ким ўқимайди, энди унинг ҳеч кимга қизиғи йўқ.\nШу ўринда бир савол ўринли: анъанага айланган “ҳафтада бир маротаба нашрдан чиқиш” ҳолатига чек қўйиш вақти келмадимикан? Қайси маънодаки, агар газета фақат хабар ва янгиликлар учун мўлжалланган бўлса, унинг бир ҳафтада бир марта чиқиши ўринсиз. Келинг, яхшиси вақт масаласига бошқачароқ хулоса ясаймиз. Газеталарни информацион сайтлардан бир ютуқли томони бор. Газеталар аввал ҳам, ҳозирги кунда ҳам таҳлилий, кишини ўйга толдирадиган мақолалар бериш имконига эга. Информацион сайтларда эса бундай мақолалар жуда кам. Шундай экан, газета ва журналлар киши эътиборини ўзига жалб қила олиши, бир сўз билан айтганда ўқишли бўлиши учун таҳлилий материаллар керак. Шунинг учун ўқишли мақолаларни кўпайтириб, хабарларни сайтларга “топшириш” зарур. Масаланинг яна бир ечими бор. Бу усул хориж тажрибасида анчадан буён амалга оширилиб келинмоқда. Яъни — ҳар бир газетанинг таркибида кундалик-информацион газеталар чоп қилиш. Хориж тажрибасида кундалик газеталарга кўплаб мисоллар келтиришимиз мумкин: Масалан, Британияда кундалик газеталар якшанба ва 25-декабрдан ташқари ҳар куни нашр этилади (“The Times”, “The Sun”, “Daily Mirror”, "The Guardian” ва ҳоказо). Бундан ташқари якшанба – дам олиш куни чиқадиган газеталар ҳам мавжуд бўлиб, улар мустақил нашр ҳисобланади. Францияда “Le Monde”, “L’Opinion, “Le Parisien” каби газеталар ҳар куни нашр этилади. Бундай турдаги кундалик газеталар қайсидир бир ҳафталик газетанинг таркибида бўлиб, у ҳар куни, икки, тўрт ёки ундан ҳам кўпроқ саҳифаларда чоп этилади. Газетада кун давомида бўлиб ўтган хабар ва янгиликлар, ҳафталик газетада чоп этилиши мўлжалланган мақолалар анонси бериб борилади. Ҳафталик газета эса ўз ўрнида қолади, газета ўз йўналишига қараб, мақолаларни саралаш имконига эга бўлади. Зарурат юзасидан қўйилган янгилик ва хабарларни босишга чек қўйилади. Бундай “заруратларнинг” ўрнига савияси баландроқ, киши эътиборини ўзига жалб қила оладиган мақолалар берилади. Яна шуни таъкидлаш жозики, Европада бепул тарқатиладиган кундалик газеталар ҳам мавжуд. Бунга мисол тариқасида Франциянинг “20 minutes”, “Direct Matin”, “Metro” (метро бепул газеталари Европанинг деярли барча мамлакатларида мавжуд) каби газеталарни келтиришимиз мумкин.\nЎқиш учун иккига ёки тўртга букланг\nГазеталарнинг қадрсизланишига сабаблардан яна бири уларнинг ҳажми билан боғлиқ. Қоғознинг стандарт шакллари ҳақида билсангиз керак, билмасангиз, эслатиб ўтамиз. А4 – бу барчамиз билган, кундалик юмушларда кўп фойдаланадиган қоғоз бичими, ўлчами: 210х297. А3 қоғоз бичими ҳақида ҳам эшитгансиз, ўлчами —297х420, соддароқ қилиб айтганда, иккита А4 шаклнинг бирлашгани. А2 – ўлчамлари: 420х594. Ярим метрдан ошиқроқ ўлчам. Тасаввур қилишга улгургансиз, менимча?! Аксарият “отахон” газеталар энг сўнггида саналган ўлчамда, яъни А2 шаклда нашр этилади. Кўп йиллар давомида нашриётда ишлаган исталган мутахассисдан шу масала ҳақида фикр сўрасангиз, “бу газеталар учун ўзига хос қадрият, анъанага айланиб улгурган ҳолат”, деган жавобни эшитасиз (шу ўринда икки оғиз фикр: Жамиятнинг кўп соҳаларида юзага келаётган муаммолар ҳақида гапирилганда, бунга сабаб сифатида дастлаб кадрларнинг кексалиги, дунёқарашнинг эскилик сарқитида қолиб кетганига урғу берилади). Маълумот ўрнида айтиб ўтиш жоизки, бугунги кунда ададининг сони 1 млн. 510 минг 973 тани ташкил қилган “Аргументи и факти” газетаси ҳам, етарлича муштарийларига эга бўлган “Литературная газета” ҳам (адади: 113 842), қолаверса, АҚШ, Франция, Германия, Англия ва бошқа давлатларда нашр этиладиган кўплаб нуфузли газеталар ҳам ўз форматларни янгилаб улгуришган. Бу ўз-ўзидан бўлган эмас.Албатта, газетхонларнинг талаб ва истаклари асосида ушбу ишга қўл урилган. Ҳеч қаерда ёзилмаган шундай ҳақиқат бор: “инсон буюмларга эмас, буюмлар инсонга мослашиши керак”. Ҳар қандай нарса инсон учун, унингҳаёт тарзини яхшилаш учун ишлаб чиқарилади. Шундай экан, одамлар газетага эмас, газеталар одамларга мослашиши керак эмасми? Газетани кимдир йўлда ўқийди, кимдир овқатланиш пайтида, яна кимдир дам олаётганда. Ҳар қайси ҳолатда ҳам бир метрлик газетани тўлиқлигича очиб ўқиб бўлар эканми? Турли хил ижтимоий сўровлар, айниқса, “facebook” ижтимоий тармоғидаги фикрларга таянадиган бўлсак, кўпчиликфойдаланувчилар газеталарнинг ҳаддан ташқари катталигидан, уни исталган жойда исталган ҳолатда ўқиб бўлмаслигидан шикоят қилишади. Газетани ўқиш учун иккига ёки тўртга буклаб ўқиш кераклиги ҳақида кўп гапиришади. Энди ўйлаб кўринг, сал кам бир метр бўлган (840 мм) газетани саҳифалаб ўқиб ўтириш қанчаликқулай? Биз бу гапимиз билан барча газеталар А4 ёки А3 шаклига ўтиши керак демоқчи эмасмиз. А2 формадаги газеталар ҳам бўлиши керак, албатта. Чет эл нашрларида ҳам А2 формада нашр этиладиган газеталар сонианча кўп. Бу газетанинг мавқеини ҳам белгилайди. Лекин шундай экан деб ҳамма газеталар шу шаклга ўтиб олиши ҳам нотўғри-да. Газетанинг савияси пасту, “обрўси” баланд. Бу ҳам тўғри иш эмас-да.\nБир калла қанд, уч сўм пул...\nЯна бир катта муаммолардан бири – газеталаримизнинг саҳифалари камлиги. Довруғи бутун Ўзбекистонга достон газеталар ҳам 4, 6, 8 саҳифадан ортмайди. Юртимиздаги деярли барча газеталарни варақласангиз, бир-икки дейишга улгурмасдан саҳифанинг якунига бориб қоласиз. Катта мавқега эришаман деб шаклни А2 қилгунча, саҳифани кўпайтириш керак. Тўғри, газетанинг иши қийин, ўша 4 саҳифани ҳам тўлдириш осон деб ўйлайсизми? Хўш, унда газеталарнинг “нонини яримта қилаётган” сайтлар бир кунда ўнлаб, юзлаб материалларни қаёқдан топаётган экан? Яна хориж тажрибасидан мисол келтирамиз. Бугунги кунда 113 842 обуначига эга “Литературная газета”, “Аргументи и факти”, “Ведмости”, “Le Monde”, “Le Parisien”, “The Times”, “The Sun” каби газеталарнинг саҳифалари сони 40 дан кам эмас. Ҳатто юқорида саналган бепул газеталарнинг ҳам саҳифалари бизнинг ҳафталик газеталаримиз билан солиштирганда кўпроқ тош босади.\nДунё ҳали ҳам оқ-қора рангда\nУсти ялтироқ, ичи қалтироқ. Бугунги кундаги газеталарга шу таърифни берсак, муболаға қилмаймиз. Айримларига бу таърифни ҳам бериб бўлмайди. Газетанинг ўқишли бўлиши учун юқорида айтилганидек, унда таҳлилий-танқидий мақолалар бўлиши керак, у ўқувчига ҳар томонлама мос келиши, жумладан, ўқиш жараёнида муштарийга ноқулайликлар туғдирмаслиги керак. Яна бир масала газета саҳифаларининг ранг-баранглигида.Бизнинг газеталаримизни эса биринчи ва сўнгги саҳифаси рангли, қолган саҳифалар оқ-қора рангда чоп этилади (айрим нашрлар бундан мустасно). Бунинг бирдан бир сабаби газетанинг молиявий аҳволи билан боғлиқ. Демак, газета-журналлар устида ҳам катта-катта ислоҳотлар ўтказиш даври етиб келибди.\n“Хўрозни қўйвор, номард”\nКузатишларимиз натижасида газеталарнинг қадрсиз бўлиб, ўз муштарийсини топа олмаслигига кўп ҳолларда газетанинг тепасида турган мутасаддилар айбдор бўлиб қолаётганига амин бўлдик. “Цензура йўқ” дея жар солганимиз билан ҳали- ҳамон майда-чуйда цензура давом этмоқда. Қарангки, газетани саҳифалашда ҳамцензура мавжуд экан. Ҳозир гапирмоқчи бўлган мавзуимиз газета дизайни ҳақида. Биламизки, газетани газета қиладиганлар дизайнерлардир. Замон шиддат билан ривожланаётган бир даврда газеталар дизайни ҳали ҳам эски ҳолатда қотиб қолгани кишини ўйлантиради. Бу қачонгача давом этиши мумкин? Энди дизайнерларни айблаймиз... Йўқ, сал шошманг, дизайнернинг ҳам тепасида бошлиғи бор. Демак, айб унинг бошлиғида... Йўқ, менимча, яна адашяпмиз...\nГазеталар компьютер ёрдамида саҳифалашга ўтилгандан сўнг унинг шакл-шамойилида анча-мунча ўзгаришлар бўлди. Ранглар, расмлар, мақолаларни исталган усулда жойлаштириш имкони туғилди. Газеталарни саҳифалашда турли хил креатив ёндашувларга кенг имкониятлар очилди. Дизайнерларда имкон бор, ғоя ҳам етарли, лекин “бошлиқ”қа креатив фикрлар керак эмас. Дизайнер очиқ рангдан фойдаланса, очиқ дейилади. Тўқ ранг ишлатса, газета қўпол бўлиб қолган. Хуллас, дизайнерлар газетада дизайнерлик эмас, фақат саҳифалаш “юмушини” бажаришмоқда. Газетанинг кўриниши эса “катталарнинг” ихтиёрида қолиб кетган. Исталган газетани қўлингизга олинг, бошидан охиригача варақланг (айрим газеталар бундан мустасно) анъанага риоя қилган ҳолда рукн, сарлавҳа, тўрт устун ҳамда бурчакда кичкинагина расмни кўрасиз. Шу қолип шундайлигича ҳар сон, ҳар йили нашрдан чиқади. Ранглар ҳам ўша-ўша. Қизил рангни сал кўп ишлатса – бачканалик, қора – тушкунлик, сариқ, яшил – “ўйинчоқми бу сенга?” ёки расм ишлатишдаги муаммолар. Расмни тўғри танлай олмаслик, шахсларни орқа томон билан қўйиш... шрифт танлашдаги муаммолар... хуллас, гапираман десангиз, гап кўп. Шунинг учун ўз соҳасининг мутахассиси бўлган дизайнерларга ҳам имкон бериш керак. Мазмун кирган саҳифаларга чирой кирса зарар қилмайди.\nҲар ким ўз ишини қилиши керак\nБир сўз билан айтганда, “чумчуқ сўйса ҳам, қассоб сўйсин” деганларидек, ҳар ким ўз ишини сидқи дилдан, виждонан бажарса, бундай муаммоларни тезда бартараф эта олардик. Янгиликларни ким ўзарга, талашиб-тортишиб оммага етказаётган сайтлар ҳам, газета ва журналлар ҳам, албатта, жамият ривожи учун зарур ва керак. Қадрли муштарий, сиз ҳам ўз ишингизни англаган ҳолда газета ва журналларни бир-бир варақлаб турсангиз, биринчи навбатда, ўзингиз, қолаверса, нашрлар ривожига ҳисса қўшган бўласиз.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Раҳбарга ёқишнинг 11 усули\t10:28, 25 октябрь 2016\tЁқимли одам бўлинг! Хунук сўзлардан, қўпол ҳаракатлардан ва бошқа хатолардан халос бўлинг. Лаганбардорга айланишга ҳожат йўқ.\nУни хабардор қилиб туринг! Раҳбарингизга гоҳ-гоҳида кўриниб, бўлаётган ишлардан бохабар этинг. Яхшиси қилинган ишлар ҳақида мунтазам равишда ҳисобот тақдим этинг. Муаммони раҳбарга етказмай, ҳал қилинг. Бунга эришишнинг энг яхши йўли — иш журнали тутиб, ҳамма ишларингизни ёзиб бориш. Шундан сўнг уларга раҳбарият назари билан баҳо бериш керак. Хатоларингиз учун узр сўрашга тайёр туринг. Ҳамма адашади, сиз ҳам истисно эмассиз. Агар шундай бўлган бўлса, узр сўрашга тайёр туринг.\nШахсий ҳаётингизга суқилишига йўл қўйманг! Ишни уйга олиб келманг, атрофдаги одамлардан ишдаги аламингизни олманг. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Иш берувчи


Шавкат Мирзиёев: Болаларимизни ватанпарвар, жамиятга керакли инсон қилиб тарбияламасак, келажакка хиёнат қилган бўламиз (фото) — Review.uz\nПрезидент Шавкат Мирзиёев 29 май куни Сергели туманидаги 329-умумий ўрта таълим мактабини бориб кўрди.\n- Ўғил-қизлар ҳунар ўрганса, ўзига ишончи ортади, дунёқараши ҳам ўсади, ота-онасининг ҳам кўнгли тўқ бўлади. Кейинчалик ижтимоий муаммоларни бартараф этишга маблағ сарфламаслик учун бугун шу маблағни мактабларга беришимиз керак. Болаларимизни ватанпарвар, жамиятга керакли инсон қилиб тарбияламасак, келажакка хиёнат қилган бўламиз, - деди Шавкат Мирзиёев.\n- Ҳар бир ўғил-қиз ҳеч бўлмаса битта чолғу асбобини чалишни билишини истардим, - деди давлатимиз раҳбари.\n2019 йили 23 августда ўтказилган йиғилишда Президент Шавкат Мирзиёев мактаб таълимини ривожлантириш буюк умуммиллий мақсадга, умумхалқ ҳаракатига айланиши зарурлигини таъкидлаган эди. Сўнгги уч йилда мамлакатимизда 160 дан ортиқ умумтаълим маскани қурилди, ўнлаб ихтисослаштирилган мактаблар ташкил этилди. Ўқитувчиларнинг иш ҳақи ўртача 2,5 баробар оширилди. Буларнинг барчаси таълим сифатини кўтаришга, педагогларнинг жамиятдаги обрў-эътиборини кучайтиришга хизмат қилмоқда.


Харидорлар лоторея ёрдамида чек талаб қилишга рағбатлантирилади — Sof.uz\nЖАҲОН 10,923,327 6,106,649 521,483\n20.06.2019 10:31 10 Ўзбекистон\nЎзбекистонда чек лотореясини жорий этиш режалаштирилмоқда. Бу ҳақда Давлат солиқ қўмитаси раиси ўринбосари Мубин Мирзаев чоршанба куни бўлиб ўтган брифингда маълум қилди. Унинг таъкидлашича, чек лотореяси жорий этилганидан сўнг одамлар олинган товар ёки хизматлар учун чек сўрашни бошлайди.\nБунинг учун зарур инфратузилмалар яратилиши, жумладан электрон ҳисоб-фактура ва онлайн назорат-касса машиналари жорий этилиши лозим.\n«Бу ерда ҳеч қандай чекловлар ўрнатмаймиз — телефон, планшет, компьютер… Интернетга уланадиган ҳар қандай қурилма бўлиши мумкин. Бу ҳозир ихтиёрий. Тизимга 118 та савдо ташкилоти уланди. Биз ҳар бир ташкилот нечта чек бергани, ҚҚС қандай кўрсатаётганини кўриб турибмиз. Солиқ тўловчиларни мажбурлаган ҳолда нимадир қилиш қийин. Бироқ харидорларни ҳам рағбатлантирсак, у ҳолда уларнинг ўзлари ҳаммасини тузатади», — деди у.\nУнинг сўзларига кўра, товар ёки хизмат учун берилган чек лоторея чиптасига айланади. «Чекдан лотореяда қатнашиш учун фойдаланса бўлади. Чек берилганидан сўнг у бизнинг маълумотлар базамизда акс этиши, шунингдек у ҳақиқий ва аниқ бўлиши керак», — дея қайд этди ДСҚ раҳбари ўринбосари.\nБундан ташқари, йиғилган чеклардан даромад, ер, мол-мулк ва бошқа солиқларни камайтириш мақсадларида фойдаланиш мумкин бўлади.\nМубин Мирзаевнинг фикрича, рағбатлантириш тизими яратилса, аҳолининг ўзи солиқ тўловчилар ва солиқ органларини назорат қилади.\n«11 минг нафар солиқ органлари ходимлари барчасини назорат қила олмайди. Агарда одамлар, масалан ресторан, чойхона, дўконларда чек талаб қилса, даромадларини кўрсатса ва солиқларни тўласа — шунинг ўзи етарли», — деди у.\nЯнгиликни ўз ичига олган президент қарори лойиҳаси Вазирлар Маҳкамаси билан келишилиб, давлат раҳбари администрациясига киритилган. Ҳужжатнинг 1 июлга қадар қабул қилиниши кутилмоқда.\n1.07 14:56 123 Иқтисод\n15.04 20:15 690 Иқтисод\n13.04 13:37 520\n10.04 09:58 12156 Ўзбекистон